
ont été les Guvier, les d'Orbîgny , les Humboldt, les 
Hébert et les Cordîer. 

Est-ce qu'il nous serait interdit d'ajouter une 
humble pierre à Fédifice de ces illustres ouvriers? 
Oh ! elle est bien humble I... Nicolas EUain n'est point 
un mastodonte. Il n'a rien de ces géants des vieilles 
faunes et des vieilles flores, devant qui l'on tombe en 
longue rêverie ou en profonde méditation. 

Que sait-on d'EIlainPPeu. 

« Nicolas Ellain^ — dit La Croix du Maine, — Pa- 
risien, Poète Latin et François : Il a escrit vn discours 
Panégyrique, sur la réception et entrée de messire 
Pierre de Gondy, et^sque de Paris, l'an 1670. le 9. 
iour de mars, imprimé à Paris par Denys du Pré, au- 
dit an 1570. — Il a dauantage escrit quelques sonnets 
et autres poésies, imprimées à Paris chez Vincent Ser- 
tenasy Fan 1561, auquel temps il florissoit audit 
lieu. » 

Ainsi) EUain a fait des vers! Mais est-ce un 

poète ? Non. 

Non , quoiqu'il ait versifié en deux langues , disent 
les Annales Poétiques, — en latin et en français. 

Ellain n'est qu'un pauvre hère qui, — comme tant 
d'autres avant, pendant et depuis, — s'est fourvoyé 
es chemins de traverse de l'Hélicon. Il en a rarement 

hanté la grande route. Ceci est surtout frappant pour 
TElIain de 1561 , c'est-à-dire pour l'ElIain des Son- 
netz. L'EIlain de 1570, c'est-à-dire l'EIIain du Dis 
cours panégyrique à l'évéque de Paris, Pierre de 
Gondy , — s'égare moins fréquemment. Son pas est 
moins indécis , sa vue moins trouble. Il trouve de 
bons vers... çàet là. 

A force de forger on devient forgeron : 

Ce fut x)rai pour Ellain, — sinon pour Campistron. 



II 

Et pourquoi faire revenir sur l'eau un misérable 
qui , de par les Destinées , devait éternellement de- 
meurer au fond P 

Pourquoi ! 

III 

Montaigne disait de Paris : « le l'ayme tendrement, 
iusques à ses verrues et à ses taches. » (Liv. 3, chap. 9). 
— Ne peut-on pas dire la même chose et dans les 
mêmes termes, de la littérature fossile, mais paléon- 
tologisée, du xvi*^ siècle? Quand on l'aime, l'aime- 
t-on à moitié? Est-ce qu'on ne l'embrasse pas de tout 

cœur, en masse et en détail ? — A proprement parler, 
EUaîn n'est qu'une verrue littéraire du xti« siècle. 
Soit! mais verrue a-t-elle jamais gâté joli visage? 
Bien au contraire. Et joli visage n'a-t-il pas embelli 
de tout temps, même les verrues qui l'ombragent? 
Sans doute. — Première raison. 

Seconde raison. EUain présente , dans ses Sonnetz , 
quelques détails intéressants sur le genre de vie des 
hommes de lettres , au xvi** siècle. Leurs misères et 
leurs richesses, leurs hauts et leurs bas, leurs joies 
et leurs douleurs, on les devine, on les voit, on les 
heurte, on les sent. N'est-ce pas assez pour ûxer l'at- 
tention, capter la sympathie des hommes de lettres, 
présents et futurs? Homo sum^ humani nihil à me alie^ 
num puto. 

Tierce raison. Ellain a beaucoup souffert en sa vie. 
Quoique médecin, oncques il ne put se guérir. Il con- 
voitait la gloire, l'infortuné! Maladie incurable. Il 
convoitait la gloire, et il pressentait qu'elle lui échap- 
perait, comme elle échappe à la plupart. Avis fugax, 
— « Les Sonnets d'Ellain, — remarque l'impitoyable 
abbé Goujet , — sont vuides de choses, et souvent de 
pensées et de sentimens, » Croit-on qu'EUain mourut, 
sans avoir acquis la même conviction? Son dernier 
sonnet ne montre-t-il pas ad satietaiem combien il re- 

connaissait lui-même la nécessité d'une protection 
surhumaine pour obtenir l'immortalité rêvée ? il dit 
aux Muses, en ce sonnet : 

Faictes, après ma mort, pour tout iamais reuiure 
Maugré le temps rongeur et Venuie, — mon Hure, 
Mon Comte, mon Prélat, ma Pandore, et mon nom. 

Ton nom, hélas! chétif Ellain! qui le connaît au- 
jourd'hui ? Les Muses ont fait la sourde oreille. C'est 
leur habitude. Ton nom est oublié. De ton livre deux 
exemplaires ont survécu, trois au plus. — Les Muses ! 
A qui, diable 1 t'adressais-tu là P Les Muses sont filles 
cruelles. On ne les supplie pas, mon ami^ on les 
viole... 

Mais ce qu'elles n'ont pas fait, nous le ferons. A 
travers deux siècles tantôt révolus , nous répondrons 
à cet appel désespéré. Assez d'autres s'occupent des 
grands-, que quelques-uns du moins prennent en pitié 
les petits ! Sinite parvulos ventre ad me... — Ton nom 
vivra, Ellain, — ce que peut vivre un nom... tiré à 
TROIS CENT CINQUANTE-CINQ exemplaires ! Mais : A had 
hush i$ better than the open field : mauvais buisson est 
un abri, belle plaine ne l'est pas. 

Canne* (Alpêi-MaritimiB), joiUet 1800. 



NOTA. Le texte original a été reproduit le plus 
servilement possible, souvent même dans ses plus 
stupéfiantes incorrections. La Typographie du 
XIX* siècle n'est point, ici, répréhensible ; la 
vraie, la seule coupable, est celle du xvi«. — 
On voudra bien adresser, si Ton en a, des repro- 
ches à qui de droit, c'estrà-dire au typographe, 
trop sans gêne parfois, du libraire Vincent Ser- 
tenas,... aux lieu et domicile ci-devant indiqués. 

liEN que l^ifcecene fust homme cheualeureux, 
(Prospère en touscombatz, tousiours victorieux, 
iBLezi qu'il fust roide et fort à branler vne pique, 
(Ma^anime à choquer vne presse bellicque, 
Puis s'estant escartô de l'affiadre guerrier, 
Fust à donner conseil, à bien dire premier : 
Si est-ce, mon Prélat, qu'au milieu de la lame 
Ghaumeroit en silence vne si gentille ame, 
Le beau teinct de son loz flestriroit, si les vers 
N'espanchoyent son renom parmy cest vniuers : 
Tout seroit amorty, et si sa renommée 
Seroit auec les os en la fosse inhumée, 
Si les nombres mielleux ne Tauoient garanty, 
Si du loyer de mort ne l'auoient affranchy : 
Pource c'est don de Dieu que ceste chose saincte 
Qui ne se voit iamais perfaictement emprainte, 

Sinon en ceux que Dieu a voulu œiltader 
Et en naissant aura bien voulu regarder : 
Car certes c'est par eux que de course élancée 
On voile d*vn droict fil en la plaine estoillée, 
C'est en ce beau grauier, en ce spacieux lieu, 
Où en mille fredons la louange de Dieu 
Se deuroit annoncer : brief les vers sont vn liure, 
Qui fait après la mort icy bas Thomme viure, 
Qui fait qu'en nostre nom n'y a ne fin, ne bout, 
Et garde que la mort icy ne mange tout. 
Car à qui descouuerte, à qui claire et congneiie 
En ce monde seroit la puissante massiie 
Du filz d'Amphitrion, et à qui la vertu 
Dont cest héros estoit si richement vestu, 
A qui ces choses là ouuertes seroyent elles, 
Si les nombres n'auoyent icy preste leurs selles, 
Et si le miel d'vn vers Attiquement sucré 
K'auoyt ce beau renom pour iamais consacré? 
Mais à qui des viuants pourroit estre notoire 
De l'enfant Pelean la triumphante gloire? 
A qui ses vistes pieds, son homicide braz 
Pourroit estre cogneu, si quelqu'vn icy bas 
N'eust point corné tout hault ses fameuses louenges, 
N'eust publié son nom aux nations estranges? 
Or dy moy quel profit, Prélat, d'auoir laissé 
. Ce que ses yeux auoyent si long temps caressé? 
Laissé son cueur, son tout, sa moitié, son amye, 

Les yeux estincelaiia A% sa Deïdamie ; 
Ou quel auancement pour auoir retrainé 
Le plus fort des Troyens qui luy estoyt donné 
En proye et en butin, de luy ester la vie, 
Pour mieux venger la mort du filz de Menetye? 
Si après ses labeurs, après mille trauaulx, 
La fatigue de guerre, après dix mille maulx, 
Ne se fust mise en rang quelque plume dorée 
Qui eust ceste vertu hereusement sonnée? 
Pauure qu*eust il gaigné, si le docte cerueau 
Tout mourant ne Teust pas retiré du tombeau? 
Ses faictz fussent periz, sa cendre fust muette; 
On n'eust parîé de luy nomplus que d'vne leste. 

donc adolescent mille fois fortuné 1 
combien defaueur des cieulx te fust donné I 
Lors que pour rafraîchir la Troyenne misère. 
Pour entonner tes faictz tu rencontras Homère! 
Car si t^e poète sainct n'eust esté, qui ton nom 
Eust icy esmaillé dVn éternel renom, 
Si le sien doulx sonner, si sa voix tempérée 
En cent mille fredons ta vertu n*eust louée? 
C'estoit fait que de toy ; en vn mesme repos 
Eussent esté posez et ton nom et tes os. 

Or si le ciel a faict à Mécène grand grâce, 
Luy ayant eslargi vn Virgfle, vn Horace ; 
Si Achille est heureux d*auoir eu le pinceau 
D*Homere, qui le paint comme dans vn tableau, 

Qui le tire si bien, de si genlille adresse 
Qu'on y voit sa grandeur, qu'on y list sa haultesse, 
A bons tiltres aussi, Pablat, à qui les deux 
Font de si rares dons, ie te veulx dire heureux : 
Heureux donc ie te dy, non pour Tample largesse 
De ces biens voktans qu*(m appelle richesse, 
Non de ce que chez toy le iaunissant ruisseau 
De Pactole te faict seruice de son eau : 
Ta grand félicité, ton heur ne se compassé 
En chose estant de soy si caduque et si basse, 
Mais en ce que remply d'vn sçauoir excellent 
Les neuf Muses te font à ce iourdhuy présent 
DVn qui d'vn braue ton chantera la sagesse 
Que ieune t'es acquis en la crespe ieunesse ; 
Qui 8*estant emparé d'vn si riche subiect, 
Entré dans ce beau champ ne laissera secret 
Rien de ce qui te faict à tous si aggreable, 
Te rend du père en filz à iamais mémorable. 
C'est, Prélat, ton Ellain, qui d'vn homme mortel 
Te fera sans faillir à iamais immortel, 
C'est, disie, ton Ellain, que pour ta seule gloire. 
Pour haulser ton renom, les filles de Mémoire 
Ont faict naistre icy bas, qui te l'ont allaicté. 
En leur giron pour toy l'ont doulcement porté. 
C'est luy qui tallonnant de ses ayeulx la trace 
Se courbe humilié douant ta saincte (ace, 
Se voue tout à toy, et tout ce que iamais 

Son pouice sur le lut touchera désormais. 

Veu donc qu'il est tout prest à te faire seruice, 
Veu que de son esprit il te faict sacrifice, 
Veu que Phœbus le blond, attendu que les seurs 
Luy font heureuse part de leurs sainctes faueurs, 
Reçois le, grand Prélat, gardant qu*à sa science 
Ce grand monstre hideux, qu'on appelle souffrance 
Ne puisse faire tort : face ta volonté 
Qu'il congnoiste bien tost ta libéralité. 

le ne sçais, ce disoit Symonide, que porte ^ 
La science auec soy, mais tousiours à la porte 
Du riche, i'aperçois le sage, qui la main 
Tend, afin que du riche il emporte le pain. 
Si tu désire donc que Virgil' il deuienne. 
Sois luy, sois luy, Prélat, maintenant vn Mœcene, 
Et veu que sans secours ne te peult rendre entier 
Ce que pour ta loUenge a pendu au mestier, 
Baille luy ta faueur ; car encor que son ame 
Gaye souspire icy yne amoureuse flamme, 
Bien qu'il parle souuent d'vn desplaisir ioyeux, 
Qui frissonne en son cœur, et le tient langoureux, 
Et qu'il ne t'offre pas quelque braue llliade, 
Ou l'œuure plus exquis d'vne braèliade, 
Aussi n'est-ce pas tout, ains c'est vn Âuant-ieu 
De plus haulte chanson, que d'vn solemnel vœu 
le votie ton renom, que sur la doulce lyre 
11 veult pour te loiier d'oresnauant escripre. 

Ainsi le Poëte sainct, qui aueugle a faict veoir 
Ce que ToBil bien-voyant n'eust pas sceu concepuoir , 
le parle de celuy, dont Theureuse science 
Rend tellement doubteux le lieu de sa naissance, 
Qu'encore Mytilene et Rhode et Colophon 
Briguent à qui aura ce braue nourrisson. 
Luy donc au premier coup hazardeux ne se iecte 
Â dire vn tourbillon, â dire la tempeste, 
Dont soudain le vaisseau ça et là est porté, 
Soudain de mille maux Vlysse est tourmenté ; 
Mais auant qu'essayer chose si excellente, 
Et que sur l'echaufiault, pour sonner se présente, 
Il ballance sa force, et auant qu'attenter 
Chose, qai peult de soy vn chascun contenter, 
Se prépare de loing, chantant de la grenouille 
Qui dedans vn marest tout' peureuse se touille ; 
Puis l'ayant r'animé par ses nobles escriptz 
Vous la faict guerroyer auecques la souriz. 

Si donc il a esté permis à ce poète, 
Âuant que d'entonner le clairon, la trompette, 
Choisir vn bas subiect, où tout petitement 
Il apprit à traicter vn plus hault argument : 
Si mesmes ton cousin, l'ornement de ta race, 
Ton cousin du Bellay, de qui la saincte face 
Tant chérie a esté de Pbœbus Apollon 
Qu'il estoit son amour, qu'il estoit son mignon, 
Si ce docte cerneau, si ce grand personnage, 

Ce Pétrarque François, flambeau de ton lignage 
Âoant que de toucher les gestes de noz Rois, 
Voulut bien essayer les accords de sa voix, 
Quand luy ieune et dispos bruslé de flamme viue 
Eternisa si bien le nom de son Oliue ; 
Si, dis-ie, s'esgayant en l'amoureux tourment 
Ce poëte aux amours print son commencement : 
Permetz aussi, Prélat, pennetz et congé donne, 
Congé à ton Ellain, qu'à cest' heure il talonne 
La trace de ses piedz, afin qu'à ce iourd'huy 
11, en bien Tensuyuant, vienne semblable à luy : 
Car alors qu'il aura suyuant ce nauigaga 
De dix mille fredons diapré son langage, 
Quand l'aura embelly, quand en ce beau grauier 
S'exerçant deuenu sera grand cheualier, 
Ce sera lors, Prélat, que d'un vers héroïque 
Fera voler ton nom iusqu'au pol Ântartique : 
Lors, dis-ie, s'estant faict plus grand, plus entendu, 
Quand ses aelles aura plus grandes estendu : 
Tout ioyeux entrera au temple de Mémoire, 
Où si bien de par luy sera dicte ta gloire 
Que pour tes grans vertuz seras aimé de tous ; 
Cbascun te fléchira les homagers genoux. 

FIN 

G. GOVRDRY. 

ttOresnauant ie veuK d'vne fureur 
Qui sainctement eschauffera mon ame 
Déduire icy vne amoureuse flamme, 
Qui me détient en si plaisant' erreur ; 
le veulx icy déduire mon ardeur, 
le veulx icy dire comment Madame 
Si dextrement me renglace et renflamme, 
Qu'elle se fait maistresse de mon cueur. 
le veulx aussi à la tourbe scauante 
Chanter vn vers, par lequel ie me vante 
Te pouuoir rendre à iamais immortel. 
Ce temps pendant ie te garde en mon coffre 
Plus grand présent, lequel maintenant t'offre 
Appendre vn iour, Prélat, à ton autel. 

laçois qu*Homere ail la première place 
Entre les Grecz, le Lyricque Thebain, 
Sophocle aussi le Tragicque escriuain 
N'ont toutesfois perdu toute leur grâce. 

Combien aussi que la France n'embrasse 
Que son Ronsard, son Bellay Ângeuin, 
Que son Belleau, son Baïf, son Greuin, 
Desquelz le moindre vn Homère surpasse. 

Ceux là pourtant qui n'ont si bon esprit, 
Et qui n'ont pas si doctement escript, 
S'asseurent bien dVne immortelle gloire. 

l'espere aussi que mes vers vangeront 
Mon nom de mort, et qu'ilz Tengraueront 
Tout au plus creus du temple de Mémoire. 

la n'est besoing, que te voulant chanter, 
Pour te bastir vn' éternelle gloire 
l'ourdisse icy quelque nouuelle histoire, 
Que ie pourrois de tes ayeux compter. 

la n'est besoing, que ie vienne attenter 
Ou les vertus, ou bien quelque victoire, 
Ou d'vn combat la fameuse mémoire 
De tes parentz, que ie pourrois vanter. 

Laissant à part, Mon Prélat, ta noblesse, 
le deduirois ce qu'à toy seul s'adresse, 
A quoy*ton los seulement me semond : 

Mais ie scay bien, que tell' est l'affluence 

De tes vertus, que la seul' abondance 
Incontinent me rendroit infécond. 

Chanter, Prélat, nagueres ie voulois 
De tes vertus, mais mon lut ne s'accorde 
Qu'à pinçotter vne mignarde corde, 
Qui chant' Amour, ses trais, et son carquois. 

Certes c*estoit, que les nombreuses lois 
De mes chansons, et leur trop basse mode 
Accommodoient trop pauurement mon Ode 
Au grand subiect, lequel i'entreprenois. 

Parquoy sera inutile ma peine 
Si désormais tu n'enrichis ma veine 
Pour te chanter vn peu plus hautement. 

Or d'vne main qui ne fust iamais chiche 
Fais moy, Prélat, bien tost deuenir riche. 
Lors i'escripray de toy plus richement. 

Qui vouldra veoir tout ce que peult Nature, 
Qui vouldra veoir ce que peuuent les Cieux, 
Qui vouldra veoir ce que peuuent les Dieux, 
Qui vouldra veoir plus qu'humaine figure, 

Vienne sans plus contempler la parure, 

Qui est posée en la grâce et aux yeux 

De ceir qui m'est vn Soleil gracieux. 

Voire vn Soleil en pleine nuict obscure. 

Qui vouldra veoir en vn heureux obiect 

2 

Le mieux que veoir on puisse en vn subiect, 
Il le verra en elle, ce me semble. 
La vienne veoir quiconques vouldra veoir 
En vn subiect mortel tout le pouuoir 
Des dieux, des Cieux, et de Nature ensemble. 

Le ciel voulant nous monstrer son sçauoir, 
Posa cy bas en ma fîère maistresse 
Tout le plus beau de sa belle richesse. 
Et Texcellent de son plus grand pouuoir. 

Et la voulant si belle faire veoir 
Âuec l'esprit, et auec la sagesse, 
Il luy donna vne telle ieunesse, 
Qu'elle pouuoit le ciel mesme esmouuoir. 

Cent et cent fois elle estoit bien-heureuse, 
S'elle n'estoit tellement rigoreuse, 
Et si le ciel auecques sa beauté 

(Qui estoit plein le iour de sa naissance 
En ceste part de mauuaise influence) 
N'y eust point mis si grande cruauté. 

Quand lupiter assembla tous les dieux 
Pour brauement façonner ma Pandore, 
11 commanda que chascun d'eux encore 
En ceste cy prodiguast tout son mieux : 

Lors Apollon luy façonne les yeux 
De ses beaux raiz, et puis après l'Aurore 

Heureusement dé ses doigts la décore 
Or de son teinct, et or de ses cheueux ; 

Amour son arc, Inpiter noble race, 
Venus son rïs, les Charités leur grâce, 
Pithon sa voix, Diane sa beauté, 

Qion sa gloire, et Gères sa richesse, 
Thetis ses pieds, Minerue sa sagesse; 
Mars luy donna sa fiere cruauté. 

Dame en beautez plus que l'autre Pandore, 
Qui auez tous les presens des haultz cieux, 
Que l'aime plus que le ne fais mes yeux, 
Dame de qui la grand beauté i'honore. 

Que lupiter heureusement décore 
De ses faueurs, à laquelle les dieux 
Prodiguement ont donné tout leur mieux, 
II est besoing que voz grandeurs i'adore : 

Car voz beautez et voz rares vertus 
Me font penser le ne scay quoy de plus 
Qu'on ne croyroit d'humaine créature : 

Car vous formant les Dieux ont leur pouuoir 
En vous posé, et leur plus grand sçauoir 
Pour vous faire vn chef-d'œuure de Nature. 

Venus vn iour enuieuse sur vous 
Pour la beauté et la parfaicte grâce 
Qui reluisoit en vostre saincte face, 

Conceut en soy ie ne say quel courroux : 

Elle voulut par yn despit ialouz 
Décolorer ceste belle oultrepasse 
Qui les beautez de toutes autres passe, 
Et nous priuer de ce regard si doulx. 

Mais lupiter n'ayant pour agréable 
Que sa Venus peust rendre à soy domtable 
Ce qu'il auoit à sa louange faict; 

Vous a rendue en beautez consummée : 
Aussi, Madame, il vous auoit formée 
Premièrement sur son moule periaict. 

Voyant en vous telle perfection 
Mon ame s'est à vous seule asseruie, 
Et hors de soy si follement rauie, 
Qu'eir veut finir par mort sa passion. 

Car si n'auez, Madame, affection 
De me donner vn peu de TAmbrosie 
Qui me peult bien entretenir en vie, 
Plus mal-heureux ie seray qulxion. 

Car mon labeur non seulement egalle 
Ceulx d*Ixion, de Sisiphe, ou Tantale 
Pour le plaisir de vos yeulz rigoureux : 

Mais qui plus est en ceste terre basse 
Des-maintenant en peines ie surpasse 
Ceulx qui là bas sont les plus mal-heureux. 

Heureux fust l'an, heureuse la iournée 
Que le ciel mist en vous tant de beautez, 
Dont mesmement Venus vous surmontez : 
Il vous auoit à ce bien destinée. 

Combien fussiez plus heureusement née, 
S*à tant de biens qui vous sont présentez, 
Le ciel n'eust ioinct ses fières cruautez 
Et ne vous eust de rigueur tant armée. 

Que Grèce plus par une gloire vaine 
Doresnauant ne chante son Heleine, 
Ou s'elle peult quelqu'vne mieux chanter ; 

Doresnauant que Rome ne se vante 
De sa Marphise, ou de sa Bradamante, 
Car nous pouuons contre elles vous vanter. 

Ronsard à qui la France doibt hommage, 
Vn vif renom, et immortel honneur, 
Lis, s'il te plaist, ceste plaisante erreur, 
Qui me détient si long temps en seruage. 

Combien Ronsard, que ceste doulce rage, 
Qui en mon ame excite cest'ardeur. 
Ne soit plus rien au près de la fureur, 
Qui viuement eschauffe ton courage : 

Ne laisse pas de lire mes Sonnetz, 
Qu'au près des tiens tu trouueras mal faictz 
Mais tu sçais bien, qu'anciennement la lyre 

A bien esté esprouuée des vieux, 

Des autres pis, et de quelques vos mieux, 
Chascun pourtant s'efforçant de bien dire. 

Si le Gel est des seulz bons hérité 
Et si» Haton, comme il est vray, on pense 
Que cil qui n'a iamais commis offense, 
Pour son loyer le Ciel a mérité : 

Certes ie crois, ie crois en vérité, 
Que mon Moreau Tha ia pour recompense 
De sa sincère et bonne conscience, 
De ses vertus, de son intégrité ; 

Mais puis qu'il fut l'appuy de mon estude, 
le serois bien marqué d'ingratitude. 
Si ie laissois son los soubz le tumbeau. 

Pour m'acquitter de cela ie t'asseure 
De vous bastir une mémoire seure 
A ton renom, et cil de mon Moreau. 

Ores il fault contenter les oreilles 
De mon Morel, et faire mon debuoir 
Enuers celuy, qui par son grand sçauoir 
S'est faîct amy des Muses immortelles. 

Les Dieux, Morel, ont montré leurs merueilles 
En ton endroict, car ilz ont leur auoir 
Tout employé, et leur plus grand pouuoir, 
Pour t'honorer de grâces nompareilles. 

Car non contons de ces biens de dehors 

Hz t'ont donné vne ame pour ce corps 
De grandz vertus heureusement douée, 
Ils t'ont donné (car les destins amis 
Te Tauoient ia de longue main promis) 
Femme pudicque, et beureuse lignée. 

Dignes enfantz d'vn si vertueux Père, 
Père aussi digne de telz enfantz 
En tout honneur et vertu triumphans, 
Dignes aussi, dignes de telle Mère, 

le veulx d'vn vers qui ne crainct la mort fierd 
A nos nepueux tesmoigner d'ans en ans 
L'heur par lequel vous allez estoufans 
De vos ayeulx la gloire la plus claire. 

Tu es Morel ce grand nepueu d'Atlas, 
Ta Deloine est vne autre Pallas : 
De vos enfantz, mon Morel, chasque fille 

Soit en beauté^ sagesse, ou chasteté 
Auec le nom retient la deité 
De ses Diane et Lucrèce et Camille. 

Laisse parler, Perrette, ce Cagot, 
Ce petit fat, ce malheureux Pédante, 
Lequel n'a rien qu'vne langue mordante, 
Et ne sçauroit dire à droict vn bon mot. 

S'il ne se taist, ie luy feray bien tost 
( Il cognoistra si en vain ie me vante) 

Sçauoir combien ma plume est plus nuysante 
Que le deuis ou le babil d'yn sot. 

laisse parler ce petit roaistre Pierre, 
Tay bien de quoy luy pouuoir faire guerre, 
le veulx vn peu Tacoustrer de tout point. 

Non feray, car il ne mérite viure 
Par mes sonnetz, par ce moyen mon liure 
De ses meffaictz souillô ne sera point. 

Si ie pouuois, Cocault, aussi bien dire 
Que fait Ronsard, ou nostre du Bellay, 
Desquelz le nom ne sera violé 
Par lupiter, par son feu, ny son ire ; 

le chanterois maintenant sur ma lyre 
Pour tes vertuz vn vers emmiellé, 
Qui tellement rendroit ton nom aellé 
Qu'il volleroit de l'vn à l'autre empire. 

Voila, Cocault, ce que ie chanterois. 
Non les combatz, ny le camp de noz Rois, 
Ny leurs bonheurs, encor moins leurs desastres. 

Mais bien comment tu suis pour la vertu 
Ce seul chemin que ceux là ont battu. 
Qui, cotnme toy, sont fauoris des astres. 

Que malheureux, Vtenhoue, ie suis 
D'estre soubz mis a la miséricorde 
D'vne fierté, qui à rien ne s'accorde 

Qu'à me donner continuelz ennuiz. 

Tay bien tasché, et retaschô depuis 
De m'efichaper de sa fâcheuse corde, 
Qui faict qu'à moy moymesme ie discorde, 
Qui cherche ioye, et trouuer ne la puis. 

Dis moy comment ie me pourray defiEeiire 
De ses liens, ou ce que ie doibz faire 
Pour me vanger de telle cruaulté : 

Dis le moy donc, dis moy ( pour la pareille ) 
Ce qu'il t'en semble, Vtenhoue, et conseille 
Ton panure Ellain en sa calamité. 

Quand le Soleil nous este sa clarté 
S'obscurcissant de quelque noire nlie 
Se tost qu'on voit la pluye estre veniie, 
Gbascun en soy se trouue centriste. 

Moy donc. Madame, estant loing absenté 
Des clairs raions de ta céleste veiie 
Pensant pour moy ta grâce estre perdiie 
Me voyant loing de ta diuinité : 

T'esbahis tu, si la mélancolie - 
A de si près vne ioye suiuie, 
Et si en moy ie porte si grand dueil? 

Or ceste niie, et de pluye l'orage, 
Ce sont mes pleurs, et de moy ton visage 
S'est esloigné qui est mon seul soleil. 



Approche toy que ie sente la flamme 
De ton Soleil, qui m'est plus gracieux, 
Que n'est celuy lequel flamboyé aux cieux, 
Approche toy pour eschauffer mon ame. 

Approche toy, car ton Soleil, Madame, 
Peut dessécher l'orage pluuieux. 
Qu'abondamment ont prodigué mes yeux, 
Veu que les cœurs des plus froidz il enflamme ; 

Mais qu'ay ie dict, ta veiie seulement, 
Et ton regard me donnent tel tourment. 
Que ie voudrois bien m'en pouuoir desdire. 

Recule donc, et n'approche de moy ; 
Recule, helasl non fais; approche toy. 
Et que plustost ie meure en ce martyre. 

Me souuenant de celle apresdinôe. 
Que me baillas Tanneau ayant vn traict, 
Qui si auant m'engraua le pourtraict 
De tes beaultez, ie mauldis la ioumée, 

le mauldis l'an et l'heure infortunée, 
Qu'ainsi ie fus, par trop estre indiscret. 
Sans y penser à moy mesme souzstraict. 
Et qu'hors de soy fut mon ame esgarée. 

L'anneau cent fois ie baise en ta faueur, 
Mais cela n'est qu'acroistre mon ardeur. 
Et me gêner d'vne peine éternelle. . 

Or dans mon lict tenir ie te voudrois 

Pour ton anneau, mieux ie te baiserois. 
Et ferois bien quelque chose plus belle. 

Ce franc baiser, ce baiser gracieux, 
Ce franc baiser, ce baiser amiable, 
Qu'hyer au soir me donnas libérale 
M'est bien plus doulx que le Nectar aux dieux 

Mais d'autant plus qu'il m'est délicieux. 
Il m'est aussi d'autant plus dommageable, 
Car receuant ce baiser sauourable, 
le receus, las, vn desplaisir ioyeux. 

Tu me dardas vne flèche cuisante 
( Dont tu cognois qu'ancores ie lamente] 
Qui me naura le cœur trop viuement. 

Or donne moy, donne moy, ma Pandore, 
Mille baisers, et mille et mille encore ; 
n me plaist bien mourir en ce tourment. 

Tu as le beau, et l'excellent des dieux. 
Et en leur beau eux mesmes tu surpasse, . 
I Le grand lupin en noblesse de race. 

Et Apollon en chant mélodieux ; 

L'Aube en beauté de teinct et de cheueulx 
Plus voluntiers te quitte aussi sa place; 
Aussi font bien les Charités en grâce. 
Tu passe ainsi les autres en leur mieulx : 

Par dessus tous, quatre Dieux tu surmonte; 

Et de leurs biens mesmes tu leur faictz honte. 
Car aisément Diane en chasteté, 
Et en beauté tu passe la Déesse 
Mère d'Amour, et Pallas en sagesse, 
Et le fier Mars en fiere cruaullé. 

L'amitié libre, et l'amitié contraincte, 
Le doulx plaisir, le mescontentement. 
Le desplaisir, le doulx contentement, 
Le ris non feinct, et la douleur non feincte. 

Le ris, le pleur, la ioye, la complaincte, 
Le bien, le mal, le repos, le tourment. 
Le griof souspir, le doulx allégement^ 
L'heur, le malheur, la seureté, la crainte, 

Le bel accueil, le refus, la doulceur, 
La cruaulté, l'amour, et là rigueur, 
L'amitié saincte, et la haine cruelle. 

Le cœur couard, le courage hautain, 
L'espoir doubteux, le desespoir certain, 
Me font, Gointret, guerre continuelle. 

Qui vouldra veoir une doulce faconde 
En nostre langue exprimée des Grecz, 
Qui vouldra bien entendre les secretz 
De Cupidon le plus puissant du monde, 

Qui vouldra veoir vne doulceur féconde 
Exprimant mieux les poëmes sacrez 

Des vieux Grégeois Atticquement sucrez 
D'vne éloquence i nulle autre seconde, 

Laissant à part les autres translateurs, 
Viendra, bbllbav, pour chercher tes labeurs, 
Lesquelz ont faict Ànacreon renaistre, 

Sinon quelqu'vn de mal sain iugement, 
Lequel ayant ches soy de bon fourment 
Vouldroit chercher du gland pour se repaistre. 

Mon Charpentier, tu nous rauis si bien 
Par ton parler, et par ton doulx langage, 
Quand tu nous vas dénouant maint passage 
Or d'Aristote, et or de Galion, 

Que quant à moy i'estime plus ce bien, 
( Lequel après vn si long nauigage 
Nous rend au port, appaisant cest'orage, 
Qu'auoient esmeuz quelques vns pour vn rien ] 

Que ie ne fais la plus doulce Ambrosie, 
Qui la dessus les haultz dieux ressasie, 
Tant ton sçauoir a ce m*a incité. 

le crois aussi, que ta doulce merueille 
Attire à toy, Charpentier, par l'oreille 
Tout le meilleur de rvniuersité. 

le ne vois point qu'on peust, Barrier, choisir 
Quelqv'un, qui fust plus que toy prest à rire, 
Qui fust plus prest à gaudir, et à dire 

Quelque bon mot, quand on est de loysir, 
Qui toutefois ayt le moins de désir 
De mal parler de personne, ou mesdire ; 
On ne sçauroit aussi aucun eslire, 
Qui plus que toy ayme à faire plaisir 
A ses amis ; oultre plus yne chose 
De toy encor sur tout asseurer l'ose, 
Qu'estant ainsi bon compagnon, Barrier, 
Suis la vertu, abandonnant le vice, 
Toute rancœur, toute fraude, et malice, 
Et que tu as le cœur net, et entier. 

Voicy, Greuin, l'ardente Canicule, 
Qui maintenant nous rameine le cbault, 
Desia Phebus nous darde de la hault 
Yne chaleur qui nous cuist et nous brusle : 

Mais Gupidon plus fort qu'vn autre Hercule, 
Ce Dieu d'amours si brauement m'assault, 
Que de chaleur, ny de froid ne me chault ; 
Mais dedans moy sa seule ardeur pullule. 

A gouuemer cependant tu te plais 
Ta belle Olimpe, ou bien tu te repais 
A contempler des herbes la nature. 

Or viens, Greuin, viens i mon sainct Marceau 
Auec Ronsard, Vtenhoue, et Belleau, 
Pour nous venger d'vne saison si dure. 

Là, les Matins, nous aurons le murmure 
Du doulx Zephir, qui durant le seiour 
Nous vengera de la chaleur du iour, 
Qui nous seroit à supporter trop dure. 

Puis nous irons, Greuin, paraduenture 
Â lentilly, pour disner alentour 
De la fontaine; et estant de retour 
Nous soupperons dessoubz quelque verdure ; 

Par dessus tout nous aurons du vin frais 
Pour endormir et alléger le fais 
Du grief ennuy qui si fort nous martire. 

Tu pourras là, si tu veulx, aysement 
Arboriser, et là commodément 
Ronsard pourra cbarpenter son nauire. 

One ne sera, n'est, aussi n'a esté, 
Dame, en laquelle y ayt telle abondance 
De deitez, et qui dés sa naissance 
Ayt, comme toy, tous les Dieux surmonté. 

Par dessus tous dune en chasteté 
Tu as vaincu. Venus en excellence 
De beau corsage, et Pallas en prudence. 
Et le fier Mars en fiere cruaulté. 

Helas ! les dieux t'ont iaict estre si fiere, 
Si belle aussi, si sage, et si entière 
Pour me traicter ainsi cruellement. 

S'ilz t'eussent faict. Madame, vn peu moins belle, 

Moins sage aussi, moins chaste, et moins cruelle, 
Peut-estre, helas ! serois-ie ton amant? 

Puis que tu yeulx, Pandore, que ie meure 
Frappé au cœur d'un traict qui est mortel, 
le veulx mourir, si mon destin est tel, 
le ne scauroys périr de mort meilleure. 

Il me souuient toutesfois à cest'heure. 
Que ie ne puis ton renom immortel 
Selon mon vœu sacrer à ton autel, 
Si tu ne fais qu*en vie ie demeure. 

Or si tu veulx viure par rvniuers, 
le te volieray le faire par mes vers, 
En me prestant ceste vie mortelle. 

Preste la moy doncques, et désormais 
le promectray, et dés présent promectz 
Pour Tususfruict t'en rendre vne immortelle. 

Tu ne doibs point, ma pandorb, estre ingrate 
Enuers celuy, lequel te veult donner 
Vn vif renom, et tout abandonner 
Ce qu'il aura, tant que Tame iuy batte. 

Tu ne doibs point, quoy que rigueur te flatte. 
Si fièrement mon cœur emprisonner, 
Ton doulx regard aussi semble ordonner 
Quelque repos, mais ta rigueur me gaste. 

Eschange donc en douceur cruauté 

Eschange aussi en libéralité 
La chicheté de tes faueurs auares, 
Change en douceur ta rigueur, si tu veulx 
Que par mes vers entendent noz nepueux 
Le grand bon-heur de tes beautez si rares. 

Pensant au iour que Teternel sommeil 
Silla si fort dVn dormir la paulpiere 
De DY BELiAT, quo iamais la lumière 
II ne verra de nostre beau soleil, 

Incontinent me vient la larme à Tœil, 
Et mauldissant ceste mort si meurdriere, 
Qui ne pardonne à nul, tant elle est fiere, 
Mon esprit est tout affligé de dueil. 

Et quoy, Cocault, sa seule renommée 
Faict que sa vie estoit mesmes aymée 
Voyre de ceulx, qui ne l'ont veu iamais. 

Mais d'vn seul point mon dueil ie reconforte, 
Qu'auant mourir, de la mort tant soit forte. 
Il s*est encor vengé pour désormais. 

Muses, plorez, plorez la mort soudaine 
De Dubellay, plorez incessamment 
Vostre Apollon, qui trop cruellement 
Nous est rauy par la mort incertaine. 

Il estoit bien, helas, il esioit digne 
De viure un peu cy bas plus longuement, 

( Las ) deuois-tu ainsi soudainement 
Nous le rauir, o fiere Proserpine? 

Et puis aussi qu'on ne le peult frauder 
De ce tien droict, tu luy debuois prester 
Sa vie encor pour quelque peu d'années : 

Car aussi bien, suyuant l'humaine loy, 
Vn peu après il fust venu chez toy, 
Selon le droict des fieres destinées. 

Or viens vn peu, ie te prie, Lucine, 
Dame lunon, viens vn peu soulager 
Geste douleur, qui ne fait qu'engreger 
De ceste pauure acouchante la peine. 

Viens soulager sa douleur inhumaine. 
Viens, viens, lunon, ses tranchés alléger; 
Viens la liurer, Lucine, de danger, 
Et adoulcir le tourment qui la mine. 

Fais que le temps soit vn peu modéré. 
Que le ciel soit vu peu plus tempéré, 
Et la saison vn peu moins eschauffée. 

Fais au surplus, fais que, pour l'aduenir, 
A cest enfant qui d'elle doibt venir. 
Quelque bon-heur ourdisse quelque Fée (4). 



(4 ) Ce sonnet singulier me rappelle un fait assez bizarre. Un jour, j'assis- 
tais à un accouchement des plus laborieux. Le mari de la dame, — homme 
trop lettré,— ne pouvait s'empêcher, quand ^ctototcnt les douleurs, d'invoquer 
Lucine. La position était vraiment critique pour moi : torturé par Tincertitude 

Que rheure soit à iamais fortunée, 

Qui te rendist au monde florissant 

Que les tfois sœurs Parques à toy naissant 

Puissent filler heureuse destinée. 
Heureuse soit encores la iournée 

Qui t'a rendu à nous apparoissant, 

Tous tes parens de ioye remplissant : 

Heureux en soit le iour, l'heure et Tannée. 
Or, mon nepueu, pendant que lu viuras, 

Ainsi que d'aage en aage tu croistras, 

En biens aussi puisses-tu apparoistre. 
Si bien aussi puisses toy tempérer, 

Qu'en tout honneur tu puisses prospérer, 

Et en vertu non moins qu'en aage croistre. 

Puis que ie suis à mourir destiné 
Pour ta beauté si fièrement cruelle, 
Il me plaist bien périr de mort si belle, 
Puis que les dieux ce bon heur m'ont donné. 

Puis que le ciel ainsi l'a ordonné, 
l'aime bien mieux mourir d'vne mort telle, 

du résultat , et mourant d'envie de rire, je ne savais pas où j'en étais. — Un 
accouchement n'est pas chose comique, et je m'explique peu la présence de 
cet élément dans les comédies de Térence. Ce n'est pas du raffiné. 

EUain connaissait la médecine ; F. d'Amboyse le constate dans un sonnet 
(voy. à la fin de ce volume). Mais exerça-t-il jamais ? Je ne saurais le dire. 
— J'aurais peu de* confiance en un médecin qui ferait des vers... dans cer- 
tains moments. En obstétrique, pas de poésie, — • surtout en obstétrique 
pratique. 

Qu'ainsi tousiours d*vne peine éternelle 
Le iour cent fois mourant estre geiné. 

Au moins ma mort portera tesmoignage 
A nos nepueux de mon loyal courage, 
De ma constance, et de ma fermeté. 

Mais tout ainsi comme de ma constance, 
Eir donnera aussi ferme asseurance 
De ton fier cueur, et de ta cruauté. 

Malheureux Tan, et l'heure infortunée, 
Qui me fîst naistre au monde malheureux, 
Et d'vn plaisant malheur me fîst heureux. 
Par yne amour en moy trop obstinée. 

Mois malheureux, malheureuse tournée, 
Astre cruel, qui me fîst langoreux, 
Et me faisant de toy si amoureux, 
M'assubietist à telle destinée. 

Que dis-ie, helas? ô astre fortuné, 
Astre humain, lequel m'a destiné 
Estre amoureux de beauté si cruelle. 

Encor' heureux, heureux encor sera 
L'astre lequel ma mort ordonnera. 
Mais que ce soit pour cruauté si belle. 

le vois vn sot, qui gouuerne Pandore, 
Et l'entretient aussi paisiblement. 
Que ie ferois, et me donne vn tourment, 

Lequel me ronge, et du rout me deuore : 
Mais ie sçay bien que celle que i'adore, 
M'ayme si bien, et si fidèlement, 
Qu'eir ne vouldroit aymer légèrement 
Ce ieune veau, lequel la deshonore, 
le cognois bien le trop peu de pouuoir 
De ce sot là, et qu'il ne peult mouvoir 
En rien Madame, et qu'eir est trop constante : 
Ouy, ie congnois fort bien l'intégrité 
De ma Pandore, et sa grand' chasteté, 
Et de ce sot la force insuffisante. 

Que follement pauure sot ie m'abuse 
De m'asseurer tant de ta fermeté 
Voulant couurir là dessoubz la fierté, 
Qui plus en toy qu'autre chose est infuse. 

Voyla comment, pauure diable, i'excuse 
En mon tourment ta fiere cruaulté, 
l'exerce ainsi ma ferme loyauté 
En vn malheur qui ma ieunesse amuse : 

Et cependant que ie t'escriptz ces vers, 
Helasl ie crois, ie crois que tes yeux vertz 
Dix mille traictz, dix mille encores dardent 

Dedans les yeux de quelques amoureux, 
Qui esperduz, transiz, et langoureux 
Te courtisans sans cesse te regardent. 

Certes ie crois, ie le crois voyrement, 
Que ce pendant que ie suis en malaise, 
Quelque amoureux près de toy est bien ayse, 
Qui s'esiouist de mon panure tourment : 

Ouy, ie le crois, ie le crois fermement, 
Qu*vn amoureux te courtise, et te baise, 
Il t'entretient, il te baise, et rebaise. 
Et te cherist d'vn long accoUement. 

D'autre costé toy, ma chère maistresse. 
Le rends heureux de quelque humble caresse, 
Et moy ie suis à plaindre ma douleur. 

Puis s*il aduient que si auant on aille 
Que quelquesfois l'entretien vous défaille, 
Vous commencez à compter mon malheur. 

Gomme il n'est rien cy bas plus gracieux, 
Qu'est vne femme, aussi rien plus volage 
On ne sçauroit trouuer que son courage, 
Et son esprit par trop industrieux. 

Mais qui n'a leu le faict victorieux 
De ceste belle Hélène au beau visage. 
Ou bien plus tost le forfaict et l'outrage 
Et le malheur du rapt iniurieux ? 

Hélas, bons dieux ! las qu'est ce que ie pense ? 
Hélas, bons dieux ! que grand' est mon offense. 
Certes ie croy, que ie suis hors de moy. 

Pardonne moy, ie te faisois. Déesse, 



Gomme vne humaine, et puis, cliere maislresse, 
Qui ayme bien n'est iamais sans esmoy. 

Pardonne moy, pardonne moy, Madame, 

Tay o£fensé bien fort ta deité, 

La comparant à vne humanité 

Ne t'estimant non plus qu*vne autre femme. 
Certes i'ay tort, moy mesme ie m'en blasme, 

Car ie scay bien que ta diuinité 

Imitant bien en tout l'éternité 

Ne reçoit point d'inconstance le blasme. 
le le scay bien, tu m'aimes constamment, 

le le scay bien, tu fuis le changement, 

Mais mes espritz ces fantosmes se feignent, 
Pour ce que ceulx, qui aiment de bon cœur, 

Tousiours en eux ont ne scay quelle peur, 

Et, bien certains, ont ne scay quoy qu'ils craignent. 

le crois, amy, que tu penses des vers 
Faire en despit de Minerue, et des Muses 
Âuec labeur, trauaii, peines et ruses. 
Sans les moyens, qui à toy sont couuerts. 

De ce la cause est un astre peruers, 
Dont ne fault pas sur l'art en prendre excuses. 
Mais bien il fault que le ciel tu accuses. 
Qui ne t'a pas telz secretz descouuertz. 

Ne scais tu pas que nulle créature 

Ne scauroit rien faire, 8i sa nature 
Ne Ty conduict poulsée par les dieux? 
Sachez, amy, que nostre poésie 
N'entre aysement en toute fanlasie. 
Et qu*eir nous est rare présent des deux. 

Vn certain veau a mesdit de Madame, 
Et a voulu, meschant et blasonneur, 
Desloyaument luy pipper son honneur, 
Par vn parler malheureux et infâme. 

Puisse à iamais sentir de dans son aroe 
Vn grief tourment, et encor' que son cœur 
Soit tout rongé d'vn repentir vainqueur, 
En vain les dieux à son ayde il reclame. 

Mais ie scay bien que Tabboy de ce chien 
N'offensera ia ma Pandore en rien, 
Ny le parler de plus braues encore, 

Yeu que l'enfant de Lede et Jupiter 
Par sa beauté a bien peu despiter 
L'iniurieux escript de Stesichore. 

Estre an Palais à me rompre la teste 
Pour courtiser, denevx, vn Conseiller, 
Vn Procureur, vn Clerc, vn Officier, 
Et enuers eux contrefaire Thonneste; 

Faire dresser vn extraict, vne enqueste, 
Faire la court à vn monsieur l'huissier, 



- 41 — 

Et à son Clerc, faire signifier 
Or vn Arrest, ores vne Requeste; 

Ne faire rien, sinon que tout de ranc 
En ce palais^courant de banc en banc, 
Yiure chetif en ceste seruitude, 

Voyla, DENBvx, voyla, mon Galien, 
Mon exercice Aristotelien, 
Voyla mon liure, et toute mon estude. 

Heureux Briault, qui recoys tel loyer 
De ces seigneurs, pour le digne exercice, 
Pour le trauail, et le loyal seruice, 
Là où pour eulx il te fault employer. 

Euh congnoissans que tu scais fouldroyer 
Par ta vertu, l'ignorance et le vice, 
Hz ont daigné d'vn réciproque office 
Sur toy leur main liberaulx desployer. 

Heureux Seigneurs, qui de telle prudence 
Scauez donner aux yostres recompense 
Telle que d'eulx cbascun peult mériter. 

Pour eulx, Briault, de telle oraison i'use, 
Qu'ilz, te faisans du bien et à ma Muse, 
Puissent Nestor en aage surmonter. 

Fais moy. Prélat, quelque cbose de rien. 
De ta vertu deuant qu'escripre i*ose, 
Qui demourroit en ténèbres enclose, 

Si ce n'estoit le Laurier Delien. 

Or monstre donc, monstre le pouuoir tien. 
Et fais de moy quelque methamorphose, 
Echange moy de rien en quelque chose, 
Ce que feras en me donnant du bien. 

Car l'artisan vit de son artifice, 
Le iusticier tire de sa iustice 
Communément quelque commodité, 

Nostre art sans plus son artisan abuse, 
Et si ie crois que iamais de la Muse 
Nul ne tira aulcune vtilité. 

Ne pense point que la mort ayt pouuoir 
Dessus les vers qu'icy ie te façonne, 
Car la Muse est des grans Dieux la mignonne, 
Qui n'est subiecte aux loix de TOrque noir. 

Crois hardiment, que pour son grand sçauoir, 
D'vn tel bon heur lupiter la guerdonne. 
Qu'aux doctes vers la mort iamais ne donne, 
Et que le Ciel sur eulx n'y a que voyr. 

De moy ie crois, et de ce ie me vante. 
Que ie feray par la troupe scauante 
Viure ceulx là qu'il me plaira chanter. 

le le feray, auec moy et mon Hure, 
Ton frère aussi, pour tout iamais reuiure, 
Si i'ay de quoy ma Muse sustenter. 

Frères vnis, 6 vous luisans flambeaux, 
Fauorisez ma poè'ticque vene, 
Si elle n'est de vos faveurs indigne, 
Si vous voulez estre exemptz des tombeaux, 

Monstrez vous telz que les Astres iumeaux 
Âmycleans, les deux frères d*He1eine 
Par leur regard serenans la marine, 
Et de danger deliurans les vaisseaux. 

Faictes moy donc (ô cbose souhaitable) 
Faictes sentir vostre main libérale, 
Et loing de moy chassez la pauureté, 

A celle fin que doresnauant l'ose 
De voz vertuz escrire quelque chose, 
Et en parler auec authorité. 

de Tonnerre. 



l 'est à toy maintenant, mon Comte, à qui ie doibs 
Donner ce second liure, et or ie délibère 
De te le présenter, puisque l'autre à ton frère 
Tay aussi dedi^, comme ie le debuois. 
le te le donne donc, lequel si tu reçoys 
De telle humanité, que de cœur voluntaire 
le le viens présenter, ie te prometz de faire 
Entendre à noz nepueux ta vertu par ma voix. 
Or fauorise donc ce mien petit ouurage, 
Et le reçois chez toy d'aussi humain visage 
Que ie sçay que tu es enuers chascun humain. 
Alors si ta grandeur, mon Comte, me commande, 
Hardy i'entreprendray quelque chose plus grande 
Soubs espoir de sentir ta libérale main. 

Il y a quelques gens lesquelz d'vn bouillant cœur 
Vont furieusement ramper à la muraille, 
Entrer en vn combat, en vne grand'bataille, 
Pour la victoire auoir de l'ennemy vainqueur. 

Yn autre mesprisant si périlleux honneur 
A chercher oultre mer du bien il se trauaille, 
Craignant que quelquefois le sien ne luy défaille 
En vn trésor mondain mettant tout son bon heur. 

Vn autre espouuanté du fouidre de la guerre 
Paisible tout le iour est labourant sa terre, 
Et ne prend autre soin qu*à son champ cultiuer. 

Quant est de moy ie veulx que la fureur me lie, 
Que quelques uns, possible, appelleront folie, 
Encor que pour son bien eir n'ait qu'vn laurier verd. 

Tonnellier, ce pendant que tu lis ton Bertole 
Pour te faire scauant en ces fameuses loix, 
La fureur que suiuir desia ie commençois. 
Quand nous estions tous deux disciples dVne escole, 

Cette mesme fureur diuinement m'aflfole. 
Et m'assubiectissant aux trailz et au carquois 
De ce fol Cupidon, en ses nombreuses loix 
Abuse entièrement ma ieunesse trop folle. 

Si le Poëte au moins tiroit Tvlilité 
De son art, ou l'honneur qu'il auroit mérité, 
Comme aussi de ton art communément on tire, 

Helas, qui ne vouldroit son temps y employer? 

Mais ie suis trescertain que pour tout son loyer 
Il n'ha que pauureté ou quelque chose pire. 

Quand i'auray esprouvé ta libéralité 
Qui est plus que royalle, ou celle de ton frère, 
Et que tu m'enioindras de tes louanges faire 
Entendre par mes vers à la postérité : 

rimportuneray tant la saincte deité 
Des seurs, que ta vertu, qui ne viueroit guère 
D*auantage que toy, ains seroit passagère. 
Par mes vers gaignera vne immortalité. 

Aux amours ce pendant i'exerceray mon stile, 
Encores que ce soit vn subiect inutile. 
Mais quoy? ce Cupidon maistrise ainsi nos cœurs. 

Or ie te pry» Seigneur, qu'atant que ie m'amuse 
Â vn si vain subiect, ton Poète, et sa muse 
Soyent pour recommandez à tes haultes faneurs. 

Vn plus scauant que moy, mon Comte, chantera 
De l'ancien Francus la force et la vaillance, 
Puis déduisant les faictz des autres Roys de France 
D'vn stile plus diuin son vers animera. 

Geluy qui plus que moy fauorisé sera 
De Phœbus Apollon, dira la vigilance 
De nos princes François, et d'egalle valance 
Leur aduis, leur conseil, et leurs faictz vantera. 

Quant à moy, maintenant. Seigneur, ie me ccntente 

Tant que ie sois attainct de fureur plus ardente 
Les traictz de vos vertuz dessigner simplement, 
Gela sans plus ie veulx présentement escripre, 
* Et tout ce que Tamour me commande de dire. 
Qui est de ma fureur le premier argument. 

le me puis bien vanter heureux d'vne maistresse, 
Que ie croys nulle avoir fors qu'elle mérité 
( l'en fais iuge Paris ) la pome de beauté : 
Car c'est ie ne scais quoy plus qu'Helene de Grèce. 

le me puis bien vanter heureux dVne déesse, 
En laquelle on peult veoir toute diuinité 
Et sur tout admirer plus grande chasteté 
Qu'on ne comprendroit mesme en la chaste Lucrèce. 

le me puis bien aussi, misérable, vanter 
D'auoir trouué en elle, et d'expérimenter 
Autant que de beauté de fierté trop cruelle. 

le me puis bien vanter, et ie me vante aussi, 

• Que d'elle ne reçoys pour ioye que soucy, 
Et en lieu de santé qu'vne playe mortelle. 

Ma Pandore, pourquoy t'armes tu de rigueur 
Contre ton pauvre serf, pourquoy d'vn tel visage 
Exerces tu ainsi ton rigoureux courage 
Contre celuy qui veuU mourir ton seruiteur? 

Pourquoy me détiens tu si longtemps en l'erreur, 
Lequel m'a, malheureux, reduict à cesle rage 



^ 

Sans espoir de trouuer le bout d'va tel orage, 
Ny d'alléger iamais ceste si forte ardeur? 

Que puis ie auoir commis en te faisant seruice 
Qui fust digne de mort? si tu n'appelles vice, 
Que d'auoir trop esté ta grâce desservant. 

Si tu ne me guaris ceste playe mortelle, 
Me perdant, tu perdras vn serviteur fîdelle, 
Lequel ne vit sinon que pour t'estre seruant. 

le ne veulx pour mes vers autre subiect auoir, 
Que tes nobles vertus, et ta forte vaillance 
Conioiucte au bon conseil, et la meure prudence 
De mon Prélat ton frère, et son diuin sçauoir ; 

le ne me voulois point d'autre subject pourueoir. 
Mais de me commander soubdain Amour s'aduance 
N'escrire que de luy ; qui feroit résistance 
A vn tel Dieu, duquel si grand est le pouuoir? 

Le hault pouuoir des Roys est grand, mais dauantage 
Peult encor celuy la, lequel tient en seruage, 
Comme faict Gupidon, les hommes et les Dieux. 

La puissance d'Amour est donc plus que Royallr, 
Mais ton commandement, ou ta main liberalle 
Me peult plus commander que TAmour ne les cieulx. 

Celuy qui semble auoir vne teste estourdie, 
Le plus souuent rassis vn grand œunre entreprend 
Et celuy sur son dos quelque grand fardeau prend, 

4 

Qui semble atténué de longue maladie. 

Si est ce, mon Pouin, qu'vne eau, qui est courpie, 
Vne bonne senteur de soy iamais ne rend, 
Et ne croys que cest' eau porte vn basteau si grand, 
l'entons au moins cest' eau que tu dis endormie. 

Or ie te pri bien fort de m'explicquer ce poinct, 
Explicque le moi donc, car ie ne l'entons poinct. 
le croys qu'vne telle eau a bien peu de puissance 

Pour porter vn basteau, mais toutesfois cest'eau 
Que tu dis endormie, a porté ce vaisseau. 
Tu en vois maintenant, Pouin, l'expérience. 

Le Maire, ce Garon, ce Caron passager, 
Lequel nous fîst payer au double le passage 
De nostre si facbeux triennal nauigage. 
Se puisse pour iamais de nos yeux estranger. 

Il est plus qu'vn Prêtée inconstant et léger. 
Et neantmoins il veult sembler constant et sage; 
Mais ie prie les dieux qu'vn malheureux orage 
Nous puisse quelquesfois de ce meschant vanger. 

le prie, s'il aduient que cest ingrat arrive 
fin vne mer loingtaine ou vne estrange rive. 
Des estrangers iamais n'esprouue que rigueur, 

Qu'il vieillisse piteux en longue seruitude, 
Qu'il n'esprouue iamais que toute ingratitude, 
Vn trop tard repentir portant dedans son cœur. 

Yoaloir estre rauy de Tamour de Pandore 
Ne le vouloir point estre, et puis soubdainement 
Changer d'opinion; en Famoureux tourment 
Vn iour viure et mourir cent, et cent fois encore; 

Maintenant espérer, maintenant craindre, et ore 
Recepuoir desplaisir, ore contentement, 
Estre triste et ioyeux en vn mesme moment, 
Me plaindre et me louer de celle que i'adore. 

Me plaire et m'ennuyer de sa grande beauté, 
Me plaindre et contenter de sa seuerité. 
Priser et mespriser sa chasteté trop graue, 

Yoyla ce que TÂmour me cause auec ses traictz, 
Mon le Feure, voyla les contraires effectz 
Que Cupidon souuent produict en son esclaue. 

Ronsard, ton Francien, ta Gassandre et ton Loire 
Ont ensemble iuré de te faire chanter 
Vn vers, lequel pourroit aisément surmonter 
L'Âttique, la Romaine, et la Thebaine gloire. 

Or ton Loir Vandomois a desîa sa mémoire^ 
Et se doibt de ton vers, ce croy-ie, contenter : 
Car tu as sceu son les si brauement vanter, 
Qu'il aura sur Tenuie et sur le temps victoire. 

Tu as si bien aussi pour ta Gassandre faict. 
Que selon mon aduis tu luy as satisfaict 
D'vn immortel renom l'ayant éternisée: 

Ton Francus ce pendant demeure, auquel tu doibs 

Vne histoire dresser, requise tant de fois 
Par la France, et encor' à peine deuisée. 

Ronsard, que le troupeau des neuf sçauantes sœurs 
Suit comme son Pbœbus, tousiours la mer Egée 
(Ton Baif après toy Ta chanté) enragée 
Ne tempeste ses bords de ses flots menasseurs. 

Ton Loire neantmoins et ses appastz flateurs, 
Ta diuine Cassandre encor non estrangée 
De ton cueur amoureux, tient ta lire rangée 
Aux loix de sa beauté par ses belles douceurs. 

A ourdir ce pendant tu ne penses Thistoire 
Du pauure Francien, ains tu laisses sa gloire 
Pressée se cacher dessoubz ses murs vaincuz. 

Que dis-ie? non feras, car i*ay bonne espérance, 
Que tu adhéreras aux prières de France, 
A Cassandre, et au Loir opposant ton Francus. 

Mon Comte, tu receuz.le iour de ta naissance 
Vn bien rare présent, car tu receuz des Dieux 
Tout leur plus excellent, leur plus beau, et leur mieux, 
Quand tu vins embellir de tes verluz la France. 

Tu euz en premier lieu du Dieu Mars la vaillance. 
Le scauoir de Pallas, et d'vn don précieux 
lupiter te donna noblesse et des ayeulx 
D'ancienne maison, Ceres son abondance. 

Et les autres aussi tout leur mieux t*ont donné. 

Ainsi que le destin te Vauoit ordonné, 
Destin, qui peu de gens à vn tel bien appelle. 
Encor n'estoit ce assez d'auoir tant de vertus, 
Si Clion pour ton los n'eust faict encores plus 
Te donnant pour ton los vne gloire immortelle. 

Le Ciel t'auoit donné entre tant de faueurs. 
Dont il t'a honoré, pour femme vne Déesse, 
Qui ne cedoit à nulle en beauté, et sagesse. 
En grâces, en vertuz, en saincteté de meurs. 

Mais si tost nous n'auons veu Tumbre des bonheurs, 
Si tost n'auons de nous esloigné la tristesse 
Qu'au despourueu soubdain quelque mal nous oppresse, 
Et que nous nous sentons plongez dans les malheurs. 

Mon Comte, tu l'as sceu, tu as bien sceu qu'au monde 
N'y a non plus d'arrest, qu'au branslement d'vne onde : 
Car lors que tu deuois passer en tout plaisir. 

En ioye, et en soûlas le reste de ta vie 
Auecques cesle dame, elle te fut rauye, 
Et la cruelle mort, helasi la vint saisir. 

vous, astres cruelz, vous Parques inhumaines, 
Et toy cruel Destin, toy Destin enuieuz. 
Qui fais ce qu'il te plaist, et despites les Dieux, 
Auez vous tel pouuoir sur les choses humaines? 

Tes mains, ô Lachesis, de sang meurdrier sont pleines 
Par trop soudainement auoir sillé les yeux 

De ceste dame, à qui la Nature et les Gieux 
Auoient desparty tant de grâces souueraines. 

Mais le Ciel ne Ta sceu rauir entièrement, 
Car elle t'a laissé pour ton contentement 
Trois enfahs ressemblans de grâces à la mère 

Et à toy en vertu, enfans qui tost feront 
D'autres enfans, lesquelz, mon Comte, porteront 
Ton nom et ta vertu, et te feront grand père. 

Le scauoir, Delalande, est vn bien que les Dieux 
Ont enuoyé cy bas pour conseruer les villes, 
Pour fonder les Citez, garder les loix ciuiles, 
Et apporter plaisir aux hommes studieux : 

n voyage auec eux, tousiours et en tous lieux, 
n mect en liberté les personnes seruiles. 
Les pauures il contente, et mesmes aux plus viles 
n faict leuer le chef iusqu'au couplet des Gieux. 

Mille commoditez, et mille plaisirs ore 
De la Philosophie on peult tirer encore. 
Si on les pouuoit bien entendre et concepuoir. 

Aussi ceste Déesse, et dame vénérable 
Exciteroit de soy vn amour admirable. 
Si, comme dict Platon, nous la pouuions bien veoir. 

Mais ie ne scay quel Dieu ou quel astre irrité 
A fait que la science est si peu estimée. 
Et que Ton n'en fait cas non plus que de fumée, 

Veu qu'on en peult tirer telle commodité. 

Les scauans (s'elle estoit ainsi qu'elle a esté 
Du temps de noz ayeulx, des grans seigneurs prisée. 
Et si d'eux elle estoit autant fauorisée) 
Seroyent recompensez comme ilz ont mérité. 

Entre autres ie vouldrois, Monsieur, qu'à ton exemple 
La noblesse honorast de Minerue le temple, 
Aux armes et sçauoir tout son but limitant, 

Ainsi que toy qui as autant que les Romaines, 
Delalande, tary les Grégeoises fontaines 
Ton père en cueur, ton oncle en sçauoir imitant. 

Comquiers, souuienne toy, que dés ma ieune enfance, 
Gomme ie suis encor, ie fuz ton seruiteur, 
Et encor' ie seray, s'il plaist à ta grandeur 
Receuoir maintenant mon humble obéissance. 

Ayez aussi, Comquiers, vn peu de souuenance, 
Qu'au collège tu fuz mon amy et seigneur, 
Et que tu daignas bien me faire cest honneur 
De prendre promptement auec moy cognoissance. 

Sois moy donc tant humain, que ton humanité 
Ne perde son honneur par trop de granité, 
Et que ta grandeur soit non plus graue qu'humaine : 

Garde bien au surplus, mon Comquiers, qu'auiourd'huy 
le ne cherche autre part vn fauorable appuy 
Pour prier que de moy ton oncle se souuienne. 

Pour cest' heure, mon Comte, icy ie me tairay 
De ton cueur indomté, de ta force et vaillance, 
De ton conseil exquis, de Teffort de ta lance, 
Et tes autres vertuz point ie ne vanleray. 

Ton sçauoir, mon Prélat, aussi ie ne diray, 
Ny ton intégrité, ny ta belle éloquence, 
Ny ton diuiii esprit, ny ta meure prudence, 
Et de ta saincteté rien ie ne chanteray. 

le le ferois pourtant, mais ie veulx bien attendre 
Que vous me commandiez d'vn tel œuure entreprendre. 
Et de chanter vn vers pour vostre aeternité. 

Mais Phœbus, messeîgneurs, m'a défendu de taire 
Celle qui des vertuz vous est plus familière. 
C'est, selon mon aduis, la libéralité. 

Bons dieux, qui est celuy qui pourroit bien vanter 

Ta libéralité, et celle de ton frère? 

De moy i'aimerois mieux vne Iliade entière 

Descrire iusqu'au bout, qu'vn tel œuure attenter. 
He, qui seroit celuy qui pourroit bien chanter 

La libéralité et bonté singulière. 

Qui est plus qu'à personne à vous deux familière? 

He, qui pourroit encor par le menu compter 
Le bien que vous donnez aux vefues souffreteuses 

Aux ieunes orphelins et aux vierges honteuses? 

Cy après, Messeigneurs, au peuple de bien loing 
De vostre charité, si ma bonne espérance 

Elle ne trompe poinl, parmy toute la France 
De nepueux en nepueux ie seray le tesmoing. 

Viure en ce monde cy, mon frère, si tu veux, 
Si tu veulx viure bien, scais tu qu'il te fault faire? 
Sois courtois à chacun, à chacun débonnaire, 
A plus petitz que toy ne sois iniurieux. 

Sois amy de chacun, à personne odieux, 
Imite la vertu de deffunct nostre père, 
La grâce et la bonté de nostre bonne mère, 
Et garde bien la loy que gardoyent nos ayeulx. 

Charles, regarde donc, et d'autant que tu m'aymes, 
Et que tu m'es plus cher, que ma personne mesmes, 
Regarde, ie te pry, de suyure la vertu. 

Mon frère, suiz aussi la science honorable. 
Pour ce que le ieune homme apparoist vénérable 
Aux peuples, quand il est de scauoir reuestu. 

le ne scay pas comment il me deust mespriser, 
Mon Lemaire, attendu que tant ie le décore. 
Que ie l'estime tant, et que tant ie l'honore. 
Que ie le prise autant qu'on le scauroit priser. 

Neantmoins il se scait en sorte authoriser 
Qu'il veult que pour ses biens comme vn Dieu on l'adore, 
Mais autant qu'il en a, s'il en auoit encore, 
le ne le vouldrois pas autrement courtiser. 

S'il auoit tant soit peu de scauoir et sagesse. 



...^ 

Feu ferois plus de cas, car la vaine richesse 
le ne veulx adorer, comme on faict auiourd'huy. 
S'il est content de moy, de luy ie me contente, 
S'il me donne vn salut, trois ie luy en présente, 
S'il ne faict cas de moy, ie n'en fais point de luy. 

Allons, Grodin, allons, allons à la fontaine 
D'Harcueil, ou lentilly, pour rafraichir l'ardeur 
Du solstice aestiual, qu*augmente la chaleur 
De l'amour que ie porte à ma fiere inhumaine. 

le boySy Godin, ie boys, mais ie sens en la vene. 
En ceste vene là, qui tire droict au cueur, 
Vne chaleur plus viue et de plus grand' vigueur, 
Qui me consomme au lieu de soulager ma peine. 

le verray donc plustost les fontaines tarir, 
Et leurs sources sécher que mon feu amoindrir, 
Pource qu'estant si grand on ne le peult qu'accroistre. 

Ainsi voit on que l'eau, s'il y en a trop peu, 
Ne scauroit, mon Godin, amortir vn grand feu, 
Ains le faict allumer, et plus grand apparoistre. 

Or doncques autant d'eaux que contient la grand mer, 
Estaindre ne sçauroient vne si viue flamme, 
Laquelle, s'il te plaist, seule tu peux. Madame, 
Amoindrir aussi bien que tu peus m'enflammer. 

Car quand ie commencay, ma Pandore, à t'aymer, 
le mis entre tes mains mon corps ^ mon cœur , mon ame, 

Si bien que ta beaulté qui seule me renflamme» 
Me peuU par cest ardeur guarir et consommer. 

cruelle beauté, ô cruauté barbare, 
maladie estrange, ô malheur bien plus rare 
Veoir si près son remède, et iouir n'en pouuoir. 

Remède, dont tu es, ma Pandore, bien riche. 
Et qui me peult guarir mais tu en es si chiche ; 
Que malheureux i'espere en vain le recepuoir. 

Tant d'espritz esgarez, Gbarton, ne courent pas 
Âpres le plaisant son de Saphon, ou d'Alcée, 
Et rharmonieux chant d'Amphion ou d*Orphée 
Tant d*ames après soy ne tire point la bas, 

Comme on voit d'escolliers suyure de près tes pas, 
Pour ouyr la leçon qui leurs espritz recrée 
Par la noble douceur de ta langue succrée 
Explicant Galien, ou le vieux Hipocras. 

Aussi sçait on comment, et de quelle éloquence 
Tu chasses loing de toy ce monstre d'ignorance 
Par un labeur exquis, et trauail studieux. 

On voit encores bien de quelz et quelz vsages 
Tu nous vas denoiiant les ennouez passages 
D'Anstot', d'Hypocras, ou des Médecins vieux. 

Heureux, certes, heureux, qui fuyant le délice 
Du monde vicieux, applique ses espritz 
A la Bible sacrée, aux célestes escriptz 

lectant son vieil Adam, et tout autre immundice, 
Comme tu fais, Béguin, que la gaye blandice 
De la vieille Gircé à ses appas n*a pris, 
Et qui ne fus iamais à ses charmes surpris, 
Dont est communément chascun poulsé au vice. 
Heureux, encor heureux, quiconques en tout lieu 
Ordonne la loUange estre donnée à Dieu, 
Et comme loy, luy rend sa gloire, et son hommage. 
Heureux encor. Béguin, quiconques comme toy, 
Au peuple purement presche la vraye -foy, 
Qui est sincèrement grauée en ton courage. 

le hay comme vn poison vn ieune audacieux, 
Qui pensant tout scauoir est la mesme ignorance. 
Pensant estre constant, n'a rien moins que constance, 
Sur Taise et sur le bien d'autruy fort enuieux. 

En toute compagnie il faict de Torgueilleux, 
Et se pensant quelquVn sur les plus grans s'aduance, 
Pensant estre prudent monstre son imprudence 
A estre enuers chascun tousiours iniurieux. 

Il faict bien du mignon, il se croyt estre braue : 
Il faict du magnifique, il faict du grand, et graue 
Et si ne sceut iamais que c'est que de grandeur. 

Il se croyt honneste homme, il se croyt admirable. 
Il se croyt grand Monsieur, il se croyt honorable, 
Et vous puis asseurer, qu'il ne scayt point d'honneur. 

Nestor d'vne éloquence à nulle autre seconde 
Nous interprétera Hippocrat' aussi bien, 
Que celuy, lequel Tœuure JEsculapeïen 
Heureusement a ioinct à la doulce faconde. 

Mon Charpentier aussi d*vne doulceur féconde 
Aussi bien denoura quelque fâcheux lien 
D'Hippocrat' d'Aristote, ou bien de Galion 
Que le plus excellent médecin de ce monde. 

Les contemplans ie dis heureux le iour Natal 
De ces deux grans amys, qui sont d*vn neud fatal 
Par amour et sçauoir si bien uniz ensemble : 

Rauy de leur sçauoir, cest estoille des Cieulx 
le loiie grandement, qui d'accord précieux 
Ces deux rares espritz si sainctement assemble. 

Escoute, mon cher Dreux, la lamentable voix 
De ton chetif Ellain, qui pleure, qui lamente 
De se veoîr defraudé du fruict de son attente 
Qu'il esperoit selon les amoureuses loix. 

Escoute, mon cher Dreux, mon Dreux, escoute, et crois 
Que demy mort ie suis, dequoy inexpérimenté 
Vne si fîere Amour d'vne Dame constante. 
Plus constante qu'icy peinte tu ne la vois. 

Regarde donc en moy ceste douleur non feincte. 
Et que si de pitié ton ame n'est attainte, 
Lasl ne te mocques point au moins de mon malheur : 

Ainsi nostre Prélat, Dreux, te soit fauorable. 

Ainsi sa main ne soit encores secourable 
Sans yeoir de son loyer defraudé mon labeur. 

y tenchoue, les Grecz n'ont pas moins estimé 
D'Vlysse non armé le sçauoir et Tysage, 
Sa longue expérience et son disert langage, 
Que le bouclier d'Aiax de toutes pars armé. 

Penses donc hardiment, que les Dieux t'ont aymé 
De t'auoir présenté tant de biens en partage, 
Et de t'auoir scauant, riche, fécond, et sage 
A l'imitation d'yn Mercure formé. 

Et pource ilz t'ont muni d'vn bouclier à sept doubles, 
Que d'aultrès sept encor, toymesmes tu redoubles, 
Bien autre que celuy d'Aiax le Telamon. 

Ce tant braue bouclier sont les vers et harengues, 
Que les Dieux t'ont permis de faire en toutes langues 
Pour te rendre immortel, ta maison, et ton nom. 

Qui te faict, mon Marauld» faire si long seiour 
En estrange païs? dis moy, ie t'en supplie, 
Dis queUe occasion te tient en Italie, 
Que tu ne fais icy aumoins encor vn tour? 

Est ce le passetemps, le plaisir, ou l'amour. 
Qui te tient pardela, est ce Ta courtoysie 
De Marce? et ce pendant vne trouppe infinie 
De tes amys a beau attendre ton retour. 

Retourne pardeça, retourne, car ton maistre. 

Ce vertueux Prélat, Prélat, qui souloit estre 
L'honneur des Cardinaulx, ce sage Dubellay 
N'y est plus aussi bien, car pour la récompense 
Des trauaulx, qu'il a pris aux afiGaires de France 
Aux champs Elisions heureux il est allé. 

Si pour yn homme mort tu receuz en ton cueur 
lamais quelque grand dueil, ô douloureuse France, 
Que maintenant ta voix piteusement s'aduance 
De redoubler son dueil, sa plainte et sa douleur. 

Car ce grand Cardinal, ce Prélat de bonheur, 
Ce Prélat Dubellay mourant, ton asseurance 
Tu veois aussi mourir, et ta ferme espérance, 
Et des rouges Prelatz le support, et Thonneur. 

France, tu cognois bien son sçauoir, sa lustice, 
Sa grandeur, sa vertu, et surtout le seruice 
Qu'il a faict à tes Roys, pour son humble debuoir. 

Mais pour le faire court, ie ne dis autre chose. 
Sinon qu'en ce tumbeau auecques luy repose 
Tout genre de vertu, d'honneur, et de sçauoir. 

Marauld, tu ne veois plus là ces pouldres cendreuses 
Des vieux Palais Romains, ny le front sourcilleux 
Des nouueaux bastîmens, et Palais orgueilleux, 
Ny des sept vieulx costaulx les relicques pouldreuses, 

Ny des rouges Prelatz les pompes orgueilleuses, 
Ny le braue combat du taureau furieux 

D'armes enuironné, ny dix mille autres ieux, 
Mille plaisirs, et mille aultres choses pompeuses. 

Mais tu veois maintenant ton plus riche trésor, 
Tes anciens amys, et si tu veois encor 
Ton bon païs natal, et la Françoise plaine, 

Et ores maintenant sur ta grise saison 
Ton sainct Maur te détient, ton anticqué maison, 
Ores Paris, et or ce beau païs du Maine. 

le souhaite, Legrand, cent langues et cent voix, 
Et afin d'estre faict aussi scauant qu'Homère, 
Dessus le double mont auecques ce bon père 
Ascrean, i'ay désir de songer quelquesfois ; 

Non point pour rassembler en Aulide les Roys 
Vengeurs du grief forfaict du Troyen adultère; 
Non point pour rafreschir la Troyenne misère, 
Ny pour redire encor le bonheur des Grégeois ; 

Non point pour retrainer encor auec Pelide 
Autour des murs Troyens le vaillant Priamide, 
Ny pour vanter les faictz du grand Agamemnon : 

Mais bien pour consacrer au temple de mémoire 
Et pour seterniser ton sçauoir et ta gloire. 
Qui passent en grandeur la grandeur de ton nom. 

Faire bien ce qu'on doibt aux hommes, et aux Dieux, 
Ne commettre iamais fraude, ne maléfice. 
Sa vie ne souiller de crime, ne de vice, 

Viure amy de chacun, k personne odieux, 
Viure selon les loix ainsi que ses ayeulx, 
Ne doubler de la foy, faire bien son office, 
N'expérimenter point la rigueur de iustice, 
Estre enuers ses amys courloys et gracieux, 
N^enrichir sa maison ny les siens par vsure, 
Suiure en ses actions la trace de Nature, 
N'appeter rien d'autruy, viure content du sien. 
Quand i'auray bien vescu ainsi en ma ieunesse, 
Fauray, Gourdry, de quoy consoler ma vieillesse ; 
Car c'est vn grand plaisir de viure et viure lûeiL 

En vain, certes, en vain tu te romps la ceruelle, 
A nous venir compter tant de discours si beaux, 
Et à nous apporter tant de comptes nouueaux. 
Tant véritables qu'est le reclteur fidelle. 

Puisqu'ainsi est, Griffon, que ta coustumeest telle 
De tousiours mensonger, nous croyrois tu si veaulx 
De nous faire arrester à tes mensonges faulx 
Sachant que le mentir ne t'est chose nouuelle? 

Or Aristote dict, qui est accoustumé 
D'estre menteur, tousiours pour tel estre estimé, 
Encor qu'il racomptast choses qui fussent vrayes. 

Et pour cela, Griffon, nous ne croyrons iamais. 
Ce que tu nous diras faulx ou vray désormais. 
Car tu es coustumier de nous bailler des bayes. 

Ce frère, mon Barrier, est tousiours prest à dire 
Quelque chose de bon, il a dix mille motz, 
Mille petitz discours dedans sa teste enclos, 
Lesquelz aultre que luynul ne pourroit déduire. 

Il ioue volunliers, mais comme auec empire, 
Il a tousiours tous prestz, sans rien tirer du los 
De personne qui soit, dix mille bons propos, 
Il ayme le bon vin, il ayme fort à rire. 

1\ ayme bien Taisent, aussi c'est son mestier 
D'en vendre, d'en changer, d'en fondre et manier, 
Surtout il ayme bien les femmes et les filles. 

Sa femme il ayme bien, son bon vin, son argent. 
Et son mestier, auquel il est fort diligent ; 
le croys qu'il ayme mieux encor le ieu de quilles. 

Quelques vns, mon Barrier, estiment malheureux 
L'homme qui est coqu, pensans qu'en ceste vie 
On ne sceut pourpenser plus grande ignominie, 
Chose plus misérable, ou mal plus douloureux. 

Mais ie croys, quant à moy, qu'vn mal plus langoureux 
Règne auiourd'huy dedans l'humaine fantasie, 
C'est ce fâcheux tourment qu'on nomme lalousie. 
Mal, plus que cocuage, à craindre et dangereux. 

Ces deux maux, mon Barrier, qu'on nous peinct tant horribles. 
Et qu'on dict tant fascheux, ne sont incompatibles, 
Âins tourmentent souuent tous deux vn mesme esprit. 

le dis cela partant, qu'vn laloux (ce me semble) 

Est bien souuent laloux et coqu tout ensemble, 
Tesmoing ce laloux là, que Ion nous a descript. 

Barrier, la ialouzie est un des plus grands maux 
Qu'ayt espandu le ciel dessus Thumain lignage, 
Quand il vomist sur luy son venin et sa rage, 
Pour despit se vanger de tous les animaux : 

Cela rien ne sembloit pour combler de trauaux 
Le panure genre humain, si encor dauantage 
D n'eust accompagné du fâcheux cocuage 
Le tourment des laloux, qui boult dans leurs cerneaux, 

Comme le feu enclos dedans vne fournaise : 
Ce coqu ne se doibt pourtant en son malaise 
Tourmenter, car il a quelque soulagement 

(Si c'est, Barrier, soûlas aux pauures misérables 
D'auoir en leur malheur des compagnes semblables) 
Ayant des compagnons plusieurs en son tourment. 

Quand ie te veois receu humainement de Tœil 
De ta belle Phylis, ie n'ay aucun enuie 
Sur les doulx passetemps et plaisirs de ta vie 
Pour son plaisant baiser, ny pour son doulx accueil. 

l'ayme mieux de Madame vn fier et chaste orgueil 
Que Taccueil de la tienne, ou plustost sa folye. 
Qui pour te veoir vn peu chery dVne autre amye, 
S'afiflige tendrement d'vn lamentable dueil. 

Voyla que c'est, Melin, la beauté de Madame 

Âuec sa cruaullé m'a si bien charmé l'ame, 
Que ie trouue plaisir ea mon fâcheux tourment. 
Et penses hardiment, penses, si tu esprouue 
En ton bien du plaisir, mon Melin, que ie trouue 
Encor en mon malheur plus de contentement. 

Monseigneur, gardez vous, gardez vous, Monseigneur, 
Que le silence obscur n'emmure vostre gloire. 
Et qu'vn iour auec vous chez soy la Parcque noire 
N'emmeine voz vertuz et vostre sainct honneur. 

Ayez plustost quelqu'vn chez vous, lequel vengeur 
De Teternelle nuict, par poeticque histoire, 
Face loing après vous reuiure la mémoire 
De voz nobles vertuz maulgré le temps rongeur. 

Car, mon Comte, noz vers ne craignent la puissance 
Ny rire des Seigneurs, ny du temps l'inconstance, 
Ny tout cela qui peult nuire à l'éternité. 

Et que vous seruiroit d'estre tant débonnaire, 
D'estre tant vertueux, si pour vostre salaire 
Vous n'attendiez le nom de l'immortalité? 

De Yirgiles, la France, et d'Homeres auroit 
Beaucoup plus qu'elle n'ha, qui pourroient Oaire bruire 
Maintenant la trompette et maintenant la lyre, 
Si d'autres Mecenas, mon Comte, elle portoit. 

Alexandre le Grand qui presque commandoit 
Au monde vniuersel, ayant de son Empire 

La monarchie faict, pour ses gestes descrire 
Vn autre Homère encor seulement demandoit. 

Or la France auîourd'huy comme féconde mère 
Nous produict des enfans plus doctes qu'vn Ilomere 
Qu'vn Horace, ou Virgile, et liroit on leurs faictz 

Et leurs doctes escriptz, si selon leur doctrine, 
Et selon leur trauail, de leur labeur et peine, 
Comme ilz ont mérité, ilz estoient satisfaictz. 

Quiconques vouldra veoir du Dieu Mars la vaillaoce. 
Son magnanime cœur, sa force et son pouuoir ; 
Qui vouldra contempler le plus heureux auoir 
Du grand nepueu d^Àtlas, et sa belle éloquence, 

Vienne contrepeser comme en vne balance 
Ces deux frères icy; alors il pourra veoir 
Du grand Mercure en Tvn tout Texcellent scauoir. 
En l'autre du Dieu Mars la plus grande puissance. 

Car mon docte Prélat en prompt entendement, 
En grâce, en éloquence, en subtil iugement. 
En sagesse et scauoir à Mercure ressemble. 

Et mon Comte, son frère, en noblesse de cœur. 
En faictz victorieux ressemble à Mars vainqueur. 
Et sonbz luy l'ennemy comme dessoubz Mars tremble. 

Si matin que vouldra le cler Titan s'eueille 
Pour nous venir darder sa lumière cy bas, 
Et si tard qu'il vouldra, venant en la mer las 

Du îour, rafrechissant ses cheuaux il sommeille, 
Des frères ne verra onc la couple pareille 
A ceste cy, lesqiielz de si près qu*eu1x les pas 
Suiuent de la vertu, et fuient les appas 
De Circé, qui le mal nous souffle par Toreille. 
Mon esprit quand en eux contemple les vertuz, 
Dont singulièrement le Ciel les a vestuz, 
Heureux comme d'vn doulx Nectar se laisse paistre. 
Puis il vient à louer les Astres et les Cieux 
Qui deux frères uniz, d'vn accord précieux, 
Ont si heureusement en ce monde faict naistre. 

Excusez, Messeigneurs, si ie vous importune 
Interprétez le à bien : quant à moy, messeigneurs, 
le ne rougiray point de prier vos grandeurs, 
Qu'ilz accroissent vn peu ma trop basse fortune. 

La gloire de Maro ne seroit si. commune. 
Et ses vers ne seroyent estimez les meilleurs, 
Si de Mécène il n'eust receu tant de faneurs, 
Et la grandeur d* Auguste à sa Muse opportune. 

Et aussi, Messeigneurs, ie vous puis asseurer. 
Et vous asseure aussi, que ne scauriez monstrer 
Plus honeste loyer, ny largesse plus belle. 

Que vers ceux que la Muse et Phœbus Apollon 
Nourrissent chèrement pour garder vostre nom 
De tumber soubz les loix d'une nuict étemelle. 

Vn Mécène iadis à Rome se fisl veoir, 
Lequel entretenoit vn Horace, vn Virgille, 
Et les meilleurs espritz qui fussent en la ville, 
Pour faire aux estrangers ses vertuz concepuoir. 

Mon Comte, vous deburiez aussi chez vous auoir 
Quelque Poëte scauant, duquel la plume habile 
Fist vos vertuz porter d'icy iusques au Nile, 
Et ceulx de vostre frère, auecques son scauoir. 

Ce Mécène auiourd'huy reuit par souuenance, 
Et n'a esté deceu de sa belle espérance, 
Car, comme il esperoit, il vit pour tout iamais. 

Si vous ne faictes point aussi par quelque histoire, 
Ou par œuure poétique entendre vostre gloire. 
Hé, qui de vos vertuz parlera désormais? 

Or donc après auoir limé soigneusement 
Vn vers, qui m'est plaisant plus qu'il n'est profitable, 
Plaisant, mais desplaisant plustost, et dommageable, 
Receuant pour plaisir un mescontentement. 

Or donc après auoir rongé si longuement 
Mes ongles, et après pour faire un vers durable, 
Auoir cent et cent fois frappé dessus ma table, . 
Doibsrie dVn médisant recepuoir tel tourment? 

le n'endureray pas ma gloire estre asseruye 
Ainsi indignement soubz le ioug de l'enuie. 
Non, car ie ne veulx pas céder à l'enuieux. 

Que plus tost, malheureux, que plus tost sur ta teste 

Soit violentement vne dure tempeste, 

Pour venger tes forfaictz, enuoyée des Gieux. 

Sus, 808, que maintenant, Martin, ce malheureux 
Exerce contre moy sa langue enuenimée, 
Qu'il monstre sa fureur et sa rage animée 
Contre moy et ma Muse et mes vers amoureux. 

Mais tant puisse estre hay des hommes et des Dieux 
Ce grossier animal, ceste beste affamée, 
Qui a ainsi osé blesser ma renommée 
Que son mal soit exemple aux autres enuieux. 

Toutefois tu scais bien que peu ie me soucie, 
Et que i'estime peu son ignorante enuie, 
Sachant que telles gens sont au monde inutilz. 

Et qui se souciroit du furieux orage 
Des propos outrageux, de l'outrageuse rage, 
Et des abbois canins des enuieux Quintilz? 

Muses, qui égayez de vos chansons les Dieux, 
Âuecques Apollon, Muses AonienneSi 
Remontez maintenant vos danses anciennes 
Sur vostre mont natal, ou aultres plus sainctz lieux, 

Lieux que vous bienheuriez d'vn chant plus mélodieux 
^n vous rafreschissant les eaus PegasienneSt 
Ou celles la d'Eurotte, ou les Castaliennes, 
Escoutez moy vn peu, ô Muses aux beaux yeux : 

Si mon astre ascendant ou les Parques fatales 

A vous m'ont destiné, et si pour aggreables 
Vous receuez mes vers, d'yn éternel renom 
Faictes après ma mort pour tout iamais reuiure 
Maugréle temps rongeur, et l'enuie, — mon liure, 
Mon Ck>mte, mon Prélat, ma Pandore, et mon nom. 



FIN DU SECOND LIVRE. 

A PARIS 

Par Denis Du Pbé, imprimeur, demouranl en la rue 
des Amandiers, à l'enseigne de la Vérité. 

MDLXX 



SONNET 



Puisque trois bons prélats deuant vous ont esté, 
Desqudz comme le nom la vertu est notoire. 
Qui liberallemmt par trente ans de mémoire 
U seruice des miens ont easperimenté; 

Puisque encores ie voy que par vostre bonté 
De ces trois grands prekUs vous esgallez la gloire, 
le doibs, à mon aduis, suiuant ce destin, croire 
Que ie feray seruice à vostre saincteté. 

Pour ce, parmy ce bruict et publicque allégresse 
De vou$ offrir ces vers i'ay pris la hardiesse. 
Vous suppliant, Prélat, les prendre de bon cueur : 

Ainsi vostre seruice au Roy soit aggreable; 
Ainsi vous soit. Prélat, sa grâce perdurabk ; 
Ainsi vous soit tousiours propice sa faueur. 



DISCOURS PANEGYRIQUE 

A EgVElUID PB&B Df 01E¥ ■ONSBMNEUE MBfiSIAB flIBAB DE GONOT 

Eaesque de Paris, 

Conseiller du Roy en son conseil priué, sur son entrée en kl uilU 
de Paris, du leudy neufiesme Jour de Mars 4570 (4) 



Frelat qui dans le cueur portez et au visage, 
ÎEt nous représentez le pourtraict et l'image 
iDes Pères anciens, soit en simplicité 
wDe mœurs ou en doctrine, ou bien en saincteté; 
Prélat, que iustement toute la France honore. 
Prélat, que Testranger humainement adore ; 
Prélat des grands Seigneurs et des Princes chéri, 
Du Roy et de la Royne à bon droict fauori; 
Prélat, diuin Prélat, auquel pour sacrifice 
le voue mon trauail, ma peine, mon seruice. 
Ma plume, mes labeurs, ma Muse, mon esprit, 
Et tout ce que iamais le mettray par escrit; 
Ce mien petit discours ie vous supply d'entendre, 

(f } Cette pièce qui est, à notre avis, le chef-d'œuyre d'ElIain, nous devons 
de la connattre à Tua de nos plus savante bibliophiles, M. Ed. Teicotbl. 
Suum cuique. 

Si vn autre plus grand ne vous empesche, et prendre 

D'aussi bon cueur les vers que le sacre à vos pieds 

Que d'humble affection ils tous sont dédiés, 

Â l'exemple de Dieu qui la petite offrande 

Reçoit d'aussi bon cueur comme il fait la plus grande ; 

Aussi croy îe, Prélat, que vostre saincteté 

Ne prendra garde au don, mais à la volunté. 

Quand doncques quelquefois pensif et solitaire 
Discourant à part moy ie songe et considère 
Nostre condition malheureuse, ie plains 
Le misérable sort de nous panures humains; 
Car soit que nous voulions regarder la ieunesse, 
Soit que nous regardionsi'importune vieillesse. 
Nous n'y pourrons trouuer que peines et labeurs, 
Que lamentations, que soucis et douleurs. 
Il n'est condition si bonne et si heureuse 
Qui de quelque costé ne se trouue ennuyeuse. 
On peult considérer entre tous les estats, 
Les moindres, les moyens et les grands Potentats 
Se porter de façon, que le mal importune 
Et suyt tousiours de près la meilleure fortune. 
Ainsi toutes saisons et toutes qualités 
Apportent auecq' soy leurs incommodités. 
Les hommes n'ont iamais la fortune si bonne 
Que tousiours quelque ennuy leur bonheur ne talonne, 
De sorte qu'il n'est rien de toute part heureux. 

nous pauures humains, ô pauures malheureux, 
Puisqu'il est résolu que l'homme, tant qu'il viue, 
N'aura iamais vn bien, qu'après vn mal ne suyue, 
Qui le bien et le mal vouldra bien compasser 
Avoura le malheur de beaucoup surpasser 
Le bonheur des humains, leur plaisir, leur liesse , 
Et leur bien n'estre rien auprès de leur tristesse ; 
Bref, de tout temps le monde estre au mal endurci 
Et comblé de malheur, de peine et de soucy. 

monde malheureux, ô monde qui mente 
D'estre éternellement ploré par Heraclite ; 

' monde malheureux, s'ainsi est que le ciel 
Si prodigalement espand sur nous son fiel , 
le dirois voluntiers, voyant, las! nostre vie 
Estre à tant de trauaux et d'ennuys asseruie 
le dirois, si n'estoit l'espoir que nous auons, 
Et la certaine foy que tenir nous debuons 
De l'immortalité, qu'il vauldroit mieux ne naistre 
Et ne viure iamais en ce monde que d'estre 
Subiect à tant d'ennuys, de soucis, de trauaux, 
Â tant d'afflictions, de peines et de maux. 

Mais vn point nous console, vn seul point nous asseure : 
C'est que nous espérons vne vie meilleure. 
C'est que nous espérons quelquefois auoir lieu 
Auecqu' les malheureux au sainct règne de Dieu, 

SI qu'après cette vie incertaine et mortelle, 
Heureux nous reuiurons d*vne vie éternelle; 
Que par afflictions Dieu exerce les siens, 
Et que ce sont vrayment les armes des chrestiens; 
Que les afiElictions sont le certain passage 
1^ lequel nous entrons au céleste héritage. 
Dieu par afflictions veult les siens esprouuer 
Pour fidèles en luy et constans les trouuer. 
Les afflictions sont les pierres lydiennes 
Où vrayment l'on cognoist toutes vertus chrestiennes ; 
Dieu esprouve par là les siens : il a tenté 
Quelquefois Abraham et sa fidélité; 
Par les afflictions il a eu cognoissance 
De la bonté de lob et de sa patience, 
Par les afflictions on peult cognoistre ceux 
Qui sont les plus constans et les plus vertueux. 

Mais vos vertus, Prélat, se font assez cognoistre 
Sans que Taduersité nous les fasse apparoistre : 
Si vous n'estes point franc de tribulation 
Vous n'estes point du tout exempt d'affliction 
Mais elle est (grâce à Dieu) légère et peu durable, 
Qui semble toutesfois d'autant moins supportable 
Qu'elle vous vient de ceux que vous auez chéri, 
Et desquels vous deburiez estre en tout favory. 
Car ceux qui vous deburoient aimer comme leur vie 
Ce sont ceux là. Prélat, qui vous portent enuie. 

Pensent-ils aveuglés, ialoux du bien d'autruy 

Que leur enuie puisse en rien nuire à celuy 

Que tout le monde estime, honore, loue et prise? 

Que nature cherist, que le ciel favorise 

De son mieux, tellement qu'il le semble auoir faict 

En biens et en vertus sur un moule parfaict? 

C'est vous, c'est vous, Prélat, duquel en la naissance 

Le ciel a^ libéral, employé sa puissance 

Pour nous donner en vous vn mirouer de bonté, 

De libéralité, d'honneur et d'équité. 

Car on peult les vertus qu'en chacun Ton contemple 

lustement admirer en vous toutes ensemble. 

Vous estes en la court entre les conseilliers 

Tenant le premier rang, vous estes des premiers 

Entre ceux qui au Roy font fîdelle seruice ; 

Vous aymez l'équité, vous aymez la iustice. 

Vous aymez tout honneur, vous aymez les vertus, 

Vous aymez tous ceux là qui en sont reuestus ; 

Vous aymez le sçavoir, vous auez cognoissance 

De toute gentillesse et de toute science, 

Vous aymez les sçauans, vous estes curieux 

De pousser en auant les hommes studieux. 

Sur tout vous excellez en la philosophie 

Et principalement en la théologie. 

Vous maintenez tousiours, Prélat, et supportez 

Par vostre authorité toutes les libertés 

Et vertueusement défendez la franchise 

6 

Et les immunités de la chresUenne église; 
Vous ieusnez, vous priez, prompt à vostre debuoir; 
Auecq les bonnes meurs vous ioignez le sçavoir, 
Vous estes débonnaire, et bien fort pitotable, 
Vous estes gratieux, vous estes charitable, 
Vous avez le cueur franc, vous donnez voluntiers 
Et liberallement aux panures escoliers, 
Aux pauures impolens, aux vefues souffreteuses, 
Aux ieunes orphelins et aux vierges honteuses. 

Mais quiconques vouldroit, monseigneur, attenter 
De vos rares vertus par le menu chanter 
Entreprendroit de faire vne chose impossible, 
Entreprendroit de dire vne chose indicible ; 
Et c'est, diuin Prélat, c'est la fécondité 
De vos vertus qui faict ceste difficulté. 
Et pour dire le vray, d*icelles Tabundance 
Me rendant indigent, fait mon insuffisance : 
Ainsi suis-ie contrainct en chemin demeurer 
Et tant de rarités seulement admirer, 
Si diray ie pourtant la plus recommandable 
De toutes vos vertus et la plus conuenable. 
Et qui semble plus propre à vostre dignité, 
Selon mon iugement, estre la piété 
Qui véritablement est en vous singulière 
Et sur toutes vertus vous est plus familière. 

Certes, deux et trois fois celay là est heureux 
Qui a l'amour de Dieu tousiours devant les yeux, 
Comme vous, Monseigneur, qui luy faictes seruice, 
Qui Taimez et craignez, qui faites vostre office 
Sincèrement selon vostre vocation, 
Qui auecq vne bonne et sainte afTection 
Donnant, admonestant, faisant à Dieu prière, 
Et bien viuant semez au monde de lumière : 
Dessus vostre troupeau iour et nuit vous veillez 
En la vigne de Christ tousiours vous trauaillez, 
Et d'en desraciner fort diligent vous este 
Ce qui n'est point planté par le Père céleste ; 
Vous estes diligent à faire profiter 
Son talent et scauez fort bien vous acquitter 
De la charge qu'il a en vostre seing commise. 

le puis dire de vous ce que dit de Moyse, 
De ce grand capitaine et sainct prophète hebrieu , 
Le sage Salomon : aymant et craignant Dieu 
Et de Dieu bien aymé, aux humains agréable, 
Duquel est la mémoire heureuse et honorable ; 
Nostre Dieu en louange aux preux l'a comparé, 
Il l'a grand en terreur des ennemis monstre. 
Il a en sa faueur faict choses admirables. 
Il a rendu partout ses actions louables, 
En présence des Roys il l'a mesme honoré. 
Au peuple il a par luy son vouloir déclaré, 

En debonnaireté il l*a sacré pour estre 

Dessus tous le plus grand et premier apparoistre, 

Nostre Dieu l'a esleu entre tous les humains, 

Nostre Dieu a commis son peuple entre ses mains, 

Il a voulu par luy sa voix estre annoncée 

Et par luy sa parolle au peuple estre preschée. 

Ainsi nostre bon Dieu, Prélat, vous a esleu 
Et entre tant de gens en dignité promeu. 
Or bien qu'il vous ayt mis en ceste prelature 
Pour nous administrer la céleste pasture, 
Encores que le ciel et chascun élément 
A vos heureux desseins prestent consentement, 
Encores que le Roy mesme les favorise 
De son authorité, que la Royne les prise 
Et loue grandement, que vous soyez aymé 
De toute la noblesse et partout estimé, 
Autour de tant de gens qui si fort vous chérissent. 
Qui vous portent honneur et qui se reiouissent 
De voir croistre vostre heur, deux ou trois seulement 
Se trouvent enuieux sur vostre aduancement, 
Mesme ceux qui deburoient vous rendre tout office. 
Et debuoir d'amitié, d'honneur et de seruiee. 
Mais quoy ! diuin Prélat, ainsi qu'on voit la nuict 
Venir après le iour, ainsi que l'ombre suit 
Le corps, et que du feu vient tousiours la fumée. 
Ainsi communément l'enuie enuenimée 

Vient après la vertu. Themislocle disoit, 
Estant adolescent, que bien il cognoissoit 
N'auoir encores falct rien digne de mémoire 
D'autant que nul n'auoit enuie sur sa gloire. 
Or tout ainsi qu*vn feu d'autant qu'il est plus grand, 
D'autant quHl croist, d'autant moins de fumée il rend ; 
Comme on voit le soleil plus petite ombre faire 
Quand il est au plus hault de tout son hémisphère, 
Ainsi quand vostre gloire aura finalement 
Attainct le dernier poinct de son accroissement, 
Qu'elle sera parfaicte et du tout confirmée, 
Vos enuieux iront, comme on dit, en fumée. 

Courage doncq, Prélat, portez vous vertueux 
Comme vous avez faict contre vos enuieux. 
La victoire est à vous : qu'ils grondent, qu'ils frémissent, 
Qu'ils iettent leur venin, que leur rage ils vomissent. 
Fassent ce qu'ils pourront, si luirez vous entre eux 
Ainsi que fait la Lune entre les moindres feux. 
Nous verrons, Dieu aydant^ vostre honneur tousiours croistre; 
Nous verrons vos grandeurs et vertus apparoistre 
Et reluire partout maugré vos ennemis : 
Car tous les elemens et les destins amis 
Auecq vostre vertu s'opposent à leur rage, 
Vous commandans encor espérer davantage 
De richesses, de bien, de gloire et de honneur. 
De grandeur, de faneur, de louange et d'honneur. 

Cependant il a pieu au Roy et au Sainct-Père 
Vous establir Prélat sur Paris et vous faire 
Pasteur d'vn grand troupeau, Pasteur aymé de nous 
Comme la chaste espouse ayme son cher espoux : 
Pour ce vostre venue est autant soubaittée 
Que de vos deuanciers la mort est regrettée. 
Depuis que le dernier a ce monde quitté 
Pour reprendre là haut vn corps d'éternité, 
Le ciel obliquement a veu la grand'lumiere 
Recommencer deux fois sa course coustumière ; 
Dès lors vostre venue attendant, toulesfois, 
Sans venir vous laissez escouler ces vingt mois 
Dont le cours est si lent que rien qu'ennuys n'apporte 
Tant nous est ennuyeux vostre seiour, de sorte 
Que les nuicts de l'esté sont longues et les leurs 
De l'byuer ne sont point, ce nous semble, plus courts ; 
Ainsi la nuîct est longue au soldat quand il gelé. 
Pour garder un rampart, assis en sentinelle ; 
Ainsi le iour encor semble long à l'ouurier 
Qui besongne à sa tasche ; ainsi vn an entier 
Semble long à celuy qui se veoit en tutelle 
Fasché d'estre conduict sous la main maternelle. 

Or enfin est venu le iour tant souhaitté 
Qui nous ace bonheur et ce fruict apporté, 
Que nous, vostre troupeau, pouuons veoir vostre entrée 
Si longtemps attendue et longtemps désirée. 

iour yrayment heureux, qui faict que nous voyons 
Ce pasteur bien aymé et sa voix nous oyons ! 
Sus, peuple de Paris, que ce iour soit chommable, 
Qu'on en &ce à iamais vne feste honorable, 
Qu'il soit à Tadvenir pour solennel tenu 
En signe qu'à tel iour ce pasteur est venu. 
Voyez, Prélat, comment et en quelle allaigresse 
Le clergé, le sénat, le peuple, la noblesse 
Beçoit vostre venue, et voyez quel honneur 
Le peuple de Paris faict à vostre grandeur. 
Que puissiez vous, Prélat, en vostre Saint-Office 
Icy bas longuement à Dieu faire seruice 
A Teglise et au roy : que puissiez vous encor 
Passer Crassus en biens et en aage Nestor I 



rnf. 

AD NICOLAUM ELLAIN ANTONII VALETU 



EPIGRAMMA 



N ae tuus eximium nil non inspirai Apollo, 

Tarn facilem captas in tua vota Deum. 
Vidimus in laudes Bellaï praesulis olim 

Garmina Calliopes luxuriasse tu», 
Unde tibi tantum quantum sibi creuit honoris, 

Creuit ad annosos fama trahenda dies. 
Hœc, Elline, tuas résides dédit esse Gamœnas, 

Vel sublime quod caneretur, erat. 
Ast sacer antistes Gondynus numine plenus, 

Gondynus meritum pontificale ferens, 
Exculit excultos miro modulamine versus 

Esse sues vatum quod putet esse deus. 
Tu gratare tuo, Praesul venerande, Poetœ, 

Omen habet felix cuius ab ore cani. 
Tuque diserte, piis laudes square canendo 

Prœsulis auspiciis perge, poeta, tui. 

AD PRiESVLEM PARISIENSEM FRANOSCI AMBOYSII 



EPIGRAMIIA 



Graia phalanx postquam periuri fraude Sinonis 

Hostili euertit Pergama celsa manu, 
Dux Phrygius tandem Laurentia contigit arva, 

Ereptus mediis fluctibus oceani. 
Lingonica sic tu migrans e sede, pénates 

Accedis Prœsul magne, Lutetiacos. 
Italie vtmelior populosa Lutetia, Prœsul, 

Dardanium superas sic pietate ducem. 



SONNET DU MESME D'AMBOYSE 

A l'AUTHEUR 

Que tu es fortuné, mon doulx seuère Eliain, 
Que tu es bien heureux, toy dont la bouche ronde 
Distille abundamment vne attîque faconde 
Et qui es enrichy d'un esprit plus qu'humain 1 

l'admire ton esprit et i'admire ta main 
Qui pousse tes beaux vers çà et la par le monde 
Et iiûct ta renommée errante et vagabonde 
Redoublant sa carrière aller d'un vol soudain. 

Tadmire celle voix qui ta Pandore enchante, 
Fadmire ton poème et ta rithme coulante 
Non seulement pour estre vn de tes bons amis. 

l'admire ton scauoir doctement poétique 
Tadmire ta doctrine en l'art hippocratique 
Non point pour estre né comme toy dans Paris. 

Mu8i$ sine tempore tempus. 



A MONSBIGNBVR DE PARIS SVR SON NOM AINSI TOVRNÉ PIERRE 

DE 60NDT : Per digne de Roy. 

SONNET 

Il est oinct qui est Roy, tu es oinct et sacré, 
Euesque, duc et per, tu as ce triple tiltre, 
Oultre ces dignités Paris t'offre la mitre, 
Langres te donne aussi double et noble degré. 

Tu tiens le premier lieu du grand sénat pourpré 
Où l'équité florist et le droict s'administre, 
En i'eglise de Dieu tu sers d'vn saint ministre. 
Et france te retient pour vn per bien lettré. 

Ce n'est pas tout, Prélat, honneur de nostre Eglise, 
Tu doibs plus espérer, car le te prophétise 
Qu'après avoir ^egi ton fidelle trouppeau 

( l'en appelle à tesmoing la non ingrate France 
Qui les gens de vertu de plus en plus aduance ) 
Rome d'un cardinal t'ofiEnra le chapeau. 

Uqubs MOYSSON. 

tion et des notes^ par Ach. Gentt. 

tournures de notre ancienne langue sont mis en re- 

